Myynnissä tavallista (kasvis)ruokaa! - Kehittyvä Elintarvike\nKuva: Henni Pöyry\nKolumni 9.12.2021 Essi Pöyry\nMyynnissä tavallista (kasvis)ruokaa!\nRuuan ympäristövaikutukset ovat kiihkeän keskustelun kohteena. Yhä useampi kokee, että ruokavalinnoissa tulee ottaa ympäristönäkökulmat huomioon. Mitä nuorempi, koulutetumpi ja mitä urbaanimmassa ympäristössä asut tai jos olet nainen, sitä todennäköisemmin ajattelet näin.\nOpetin juuri Helsingin yliopistossa Elintarvikemarkkinoinnin perusteet -kurssin. Helsingin yliopisto lienee kasvissyönnin polttopiste. Esimerkiksi Helsingin yliopiston opiskelijoita ja henkilökuntaa palvelevan Unicafen myymistä lounaista noin puolet on kasvis- tai vegaanilounaita.\nOpettamani kurssin opiskelijat eivät poikenneet tästä profiilista: monet olivat erittäin kiinnostuneita vastuullisuuden teemoista ja tuntuivat ajattelevan, että sama kiinnostus koskee myös muita kuluttajia. Kurssitehtävissä argumentoitiin usein, että uudet elintarvikebrändit löytäisivät uusia asiakkaita, jos ne korostaisivat tuotteen vastuullisuutta ja erityisesti ilmastonäkökulmaa.\nYksi kurssitehtävistä keskittyi Beanit-härkäpaputuotteisiin, nykyään Raision omistamaan brändiin. Tuotteet ovat vegaanisia, joten vegaanit ovat luonnollisesti yksi sen kohderyhmistä. Kasvaakseen brändi tarvitsee kuitenkin muitakin asiakkaita.\nTutkimusten mukaan vegaanien osuus länsimaisissa yhteiskunnissa on muutaman prosentin ja kasvissyöjien noin viiden prosentin luokkaa. Sen sijaan lähes kolme kuluttajaa neljästä, tutkimustavasta ja -kontekstista riippuen, on sekasyöjiä. Koko kansaa edustavassa tutkimuksessa havaitsimme, että ympäristönäkökulma ei nouse tärkeimpien ruokavalintoja ohjaavien arvojen joukkoon. Esimerkiksi ruuan kotimaisuus, herkullisuus, hinta ja uudet ruokakokeilut nousevat keskimäärin suomalaiskuluttajilla ympäristöarvojen edelle.\nYmpäristövastuullisia elintarvikkeita ei kannata markkinoida ympäristökulmalla.\nOn tavallista ajatella niin kannattajien kuin nuivasti kasvissyöntiin suhtautuvien keskuudessa, että kasvisruuan valitseminen on kuluttajan identiteettiä määrittelevä päätös, joka tehdään ympäristösyistä. Tämä on kuitenkin väärä tai vähintään harhaanjohtava johtopäätös.\nKasvissyöjien motivaatiot perustuvat usein yhteen tai useampaan neljästä pääperusteesta: eläinten oikeuksiin, terveyteen, ympäristöön tai uskontoon. Raision ja Beanitin yhteiskuntasuhteista vastaavan Jukka Kajanin mukaan Beanitin asiakkaille eläinten oikeudet ja varsinkin terveyssyyt ovat ympäristösyitä useammin tärkeimpiä ostopäätökseen vaikuttavia tekijöitä. Lääkärin määräys ja myötätunto tuotantoeläimiä kohtaan saavat kuluttajan vaihtamaan jauhelihan härkäpapuun.\nOman tietoisen valinnan lisäksi kuluttajat saattavat valita kasvisruokia negaation kautta. Vastenmielisyys lihaa kohtaan tai kuluttajan kohtaamat rajoitteet voivat johtaa kasviperäisen tuotteen valintaan eläinperäisen sijaan. Taloudellinen niukkuus, haluttujen tuotteiden huono saatavuus sekä perheen tai ystävien kielteinen suhtautuminen voivat olla syitä kasvisruuan tai päinvastaisessa tilanteessa eläinperäisen tuotteen valintaan.\nKansanterveysravitsemuksen tutkija Rebecca Tobin tutkimusryhmän meta-analyysissa vertailtiin kolmenkymmenen tieteellisen tutkimuksen tuloksia kuluttajien suhtautumisesta elintarvikepakkausten vastuullisuus- ja ravitsemusmerkintöihin. Vastuullisuusmerkinnät jaettiin sosiaaliseen vastuullisuuteen (esimerkiksi eläinoikeudet ja Reilu Kauppa) ja ympäristövastuullisuuteen (esimerkiksi luomu ja tuotteen hiilijalanjälki). Ravitsemusmerkinnät liittyivät muun muassa rasvan määrään tai tuotteen vitamiinipitoisuuteen.\nTutkimuksessa todettiin, että vastuullisuusmerkinnät ja -sertifikaatit tuottivat ravitsemuksellisia merkintöjä hiukan useammin paremman vasteen kuluttajien keskuudessa, mutta huomattavan usein vaikuttavin merkintä oli luomu. Seuraavaksi vaikuttavimpia vastuullisuusmerkintöjä olivat eläinten hyvinvoinnin merkinnät. Vain yhdessä tutkimuksessa havaittiin, että tuotteen hiilidioksidipäästömerkintä oli paras.\nJohtopäätös on, että ympäristövastuullisia elintarvikkeita ei kannata ensisijaisesti markkinoida ympäristökulmalla. Ehdottomasti suosituinta ruokavaliota eli ”perusruokavaliota” noudattava suomalainen saattaa periaatteessa arvostaa ympäristöasioita, mutta ruokaostoksilla se ei ole painavin peruste. Beanitin ja muiden pioneerien kannattaa siis iskeä suomalaisten heikkouteen ja myydä uutuustwistillä herkullista ja laadukasta perusruokaa, joka vain sattuu olemaan kasvisruokaa.\nKolumni 8.6.2022 Jarmo Rintala\nElintarvikerikosten vaaroja ei ymmärretä\nKolumni 30.4.2022 Ritva Kylli\nKun anjovis Suomeen ui


Artesisustus | Tutustu yrityksemme arvoihin\nYritys » Arvot\nArtesisustus arvostaa värejä, luontoa ja harmoniaa\nArtesisustus edustaa ja arvostaa pehmeitä arvoja:\nVärillä on väliä! Värit vaikuttavat meihin voimakkaasti myös tiedostamattamme. Väreillä voidaan kohentaa tai pahentaa niin fyysistä kuin henkistä hyvinvointia. Väreillä on vahva symbolinen ja kultturellinen merkitys. Niiden voimaa hyödynnetään myös kaupallisessa viestinnässä. Jokainen ihminen kokee värit myös eri tavoin osittain omasta temperamentista ja elämän tilanteestakin johtuen.\nLuonto on elinehtomme. Luonto omaa värejä ja muotoja, jotka miellyttävät ja rentouttavat. Kaipaamme luonnon elementtejä sisustukseen niin värien, muotojen, materiaalien, kuvien ja symboliikan merkeissä. Luonnon yleisvärit toimivat hyvin sisustuksen suurissakin pinnoissa. Toimivia tehostevärejä näemme luonnossa mm. pienemmissä asioissa kuten kukissa, marjoissa ja linnuissa.\nHarmonia on Artesisustuksen suunnitelmissa ehdoton tavoite. Harmonia syntyy hyvällä kokonaisvaltaisella suunnittelulla, jossa mm. värit, muodot, kuviot, materiaalit, pintastruktuurit ja -kiillot, kulkuvirrat ovat kaikki tasapainossa keskenään. Harmoninen tila on kaunis, aistikas ja viihtyisä.\nArtesisustus haluaa luoda kauniita sisustuksia. Kauniissa tiloissa, kalusteissa ja tuotteissa silmä lepää.\nHistoria on täynnä upeita rakennuksia, teoksia, taidetta, käyttötavaroita jne. Historia inspiroi ja on osa meitä. Vanhat asiat ympärillämme herättävät tunteita, elämyksiä ja muistoja.\nKäsityönä tehdyt tuotteet, kalusteet ja taide tuovat ympäristöön sielua. Käsintehdyn työn jälki ympäristössämme vaikuttaa huomaamattammekin siihen, miten tilan koemme ja siinä viihdymme.\nSisustuksella voi herättää kaikkia aistejamme ja minimoida aisteja vahingoittavia tekijöitä. Onnistunut sisustus voi sisältää kaikkia aisteja hiveleviä elämyksiä.\nKun sisustus on asukkaidensa oloinen ja näköinen tai tila omaa rakennuksen historiaan, ympäristöön, sen käyttäjiin tai käyttötarpeeseen sidottuja elementtejä ja peilaa näitä, on se yksilöllinen.\nViihtyisyys on parhaimmillaan, kun edellä mainitut osa-alueet toteutuvat sisustuksen osalta.


14.3.2021 Kirjoittanut markku Leave a Comment\nTuossa edellisessä jutussa teen tutkimusmatkan tataarien Tampereen tuliaiseen eli pärämätsi-lihapiirakkaan. Muutaman vaiheen jälkeen sain jutun loppuun myös kohtuullisen luotettavan reseptin, joka pohjaa Suomen tataarien omaan keittokirjaan. Itselle annettu pärämätsi-haaste piti tietysti vastaanottaa ja tehdä sen reseptin mukaan itse pärämätsejä. Siis toimeksi!\nTataarien ohjeissa oni kaksi vaihtoehtoa. Toisessa pärämätsit uppopaistetaan öljyssä tai paistetaan paistinpannulla, ja tietenkin runsaassa öljyssä. Toisessa piirakat laitetaan uuniin ja taikinan koostumus on hieman erilainen. Päätin käyttää hieman luovaa soveltamista. Valitsin uunivalmistuksen, mutta käytin kuitenkin sekä taikinassa että täytteessä etupäässä toisen reseptin ainesmääriä, käytännössä vähemmän rasvaa.\nTäyte ja taikina odottavat kättä, joka kurittaa.\nTaikinaa tehdessä lähdin nestemäärästä. Lämmitin 3,5 desiä maitoa hiukan kättä kuumemmaksi ja vatkasin sekaan 50 grammaa voisulaa ja kaksi munaa. Vajaan teelusikallisen suolaa ja puoli pussia kuivahiivaa sotkin noin kolmeen desiin jauhoa ja lisäsin ne nesteeseen. Sotkin taikinaa ensin vispilällä ja jatkoin käsin. Jauhoa lisäsin tarpeen mukaan niin, että lopulta taikinasta tuli kimmoisaa ja se irtosi kulhon seinistä. Hantuuki päälle ja vartoomaan.\nTäytettä varten kuorin ja pilkoin kaksi keskikokoista sipulia ja yhden yksittäisvalkosipulin. Kuullottelin niitä öljyssä ja lisäsin sitten puoli kiloa nautajauhelihaa. En varsinaisesti ruskistanut sitä, vaan mukiloin ainoastaan lastalla niin, että se murustui kunnolla. Suolaa ja mustapippuria sekaan ja lisäksi taannoin Georgian reissulta Telavin basaarista ostettuja mausteita anteliaasti. Mitä olivat, jäi osin arvailun varaan. sillä päällysmerkinnät olivat jääneet matkan varrelle, mutta ainakin adjikaa, Svanetin suolaa ja khmeli-sunelia. Joukkoon vielä sen verran vettä, että seos oli irtonaista.\nRypytetyt pärämätsit odottavat pääsyä uunin kuumaan syleilyyn.\nTämmöiset ruoat ovat siitäkin käteviä, että niihin voi upottaa juuri tällaisia ulkomaan yrttien huuruissa hankittuja mausteita, jotka tuppaavat jäämään maustelaatikon takanurkkaan.\nYksi tunnin jakso Levison Woodin ainakin Georgian osalta vaatimatonta tv-sarjaa ja leipurin hommiin. Taikinan pyörittelin ranteen paksuiseksi luikeroksi, josta leikkelin parin, kolmen sentin paloja. Ne pyörittelin ison kananmunan kokoisiksi palleroiksi, jotka sitten kaulin pienen lautasen laajuisiksi lätyiksi. Hyvin ohuiksi (ensimmäisestä tuli lähinnä rieska ja liian paksu). Lätyn päälle reilu ruokalusikallinen täytettä hieman levittäen ja lätty kiinni rypyttäen, samoin kuin karjalanpiirakoita tehdessä. Helppo sanoa, mutta kaksi pellillistä tehtyäni oli pakko tunnustaa, että harjoittelua homma vielä vaatii. Pääasia kuitenkin, että piiras meni kiinni ja keskelle jäi noin kahden euron lantin kokoinen aukko.\nPärämätsein täytetyt pellit siirtyivät sitten 200-asteiseen kiertoilmauuniin. Olisin hieman lisännyt pintaan voisulaa, mutta rasvaa pelkäävä apukokki oli sen verran jyrkästi vastaan, että annoin olla. Siellä ne viipyivät noin 20 minuuttia, kunnes olivat kauniin ruskeita. Kuumille piiraille sudin sitten voisulaa ja piiraitten annettiin vähän jäähtyä. Pintamaustamista varten tehtiin seos, jossa oli sopivasti paprikaa ja cayennepippuria. Maistelu oli myönteinen. Jos rypytyksissä oli hiukan toiveen varaa, maussa ei. Georgian mausteet tukivat loistavasti makupalettia (-balettia?).\nPärrämätsit kaikki, uunista ulos!\nMitäkö opin? Ruoan kylkiäisistä ainakin sen, että tamperelainen ”märkä” versio eli tarjoilu ketsupin ja sinapin kanssa ei minua saa riehaantumaan. Smetana tai creme fraiche sitten taas, juu. Suolakurkku tai kurkkusalaatti, juu. Votkaryyppy ja olut, juu. Todennäköisesti lopputulema ei aivan perinteistä tataarikeittiötä optimaalisesti mukaile, sillä rasvaa käytettiin roimasti vähemmän. Tataariohjeitten mukaan yksittäispaistossa käytetään anteliaasti öljyä ja uunissa paistettavien pärämätsien taikinaan laitetaan 150 grammaa voita eikä 50 kuten tässä. No, mikä rasvaa tihkuvassa rapeudessa hintsusti hävisi, kolesterolin torjunnassa voitti.\nTällä reseptillä nuo syntyivät.\n50 g voita sulatettuna (määrä voi olla isompikin)\nnoin 6 dl vehnäjauhoa (tarpeen mukaan)\n1 iso sipuli (tai 2 pienempää) hienonnettuna\n2-3 valkosipulinkynttä tai 1 yksittäissipuli hienonnettuna\nmuita (itämaisia) mausteita maun mukaan\n50 g voita sulatettuna voiteluun\nKuumenna maito vähän päälle kädenlämpöiseksi ja vatkaa joukkoon voisula ja munat. Sekoita osaan jauhosta suola ja kuivahiiva. Yhdistä nesteeseen ja vaivaa taikinaksi. Lisää jauhoa vähän kerrallaan ja jatka vaivaamista, kunnes taikina on kimmoisaa eikä tartu kulhon reunoihin. Jätä toviksi levähtämään liinan alla.\nKuullota sipulisilppua öljyssä ja sekoita joukkoon jauheliha murustellen. Lisää mausteet ja notkista tilkalla vettä, jotta seos levittyy hyvin.\nRullaa taikina pötköksi ja leikkaa siitä 10-12 tasakokoista palaa. Kauli ne isohkon teevadin kokoisiksi ohuiksi pyörylöiksi. Jaa taikina pyörylöitten keskelle. Sulje pyörylät rypyttämällä niin, että keskelle jää 2-3 cm:n aukko.\nNosta piirakat leivinpaperilla peitetyille pelleille ja laita kiertoilmauuniin 200 asteeseen. Paista noin 20 minuuttia tai kun pärämätsit ovat kauniin ruskeita\nTarjoa maustamattoman jogurtin, smetanan ja suolakurkkujen kera. Pärämätsin mausteena käytettyyn kuivaseokseen sekoitetaan paprikajauhetta, cayennepippuria ja ehkä valkosipulijauhetta. Kokeilemalla löydät mieleisesti seossuhteen.\nPrevious Post: « Tamperelainen appropriaatio: peremeç on Mansessa pärämätsi\nNext Post: Makkarasoppa – lyhyt kulttuurihistoria »\nAlsace anis Beer Hunter bock DeliVerde Georgia helles IPA jouluolut julbock kaali kala karitsanmaksa khinkali kinkku Laitilan Wirvoitusjuomatehdas lammas Lapin Kulta Lervig lipeäkala livekala maito makkara Malmgård Mami olut Olutpaja Olvi pale ale porsmack Rekolan Panimo risotto Saimaan juomatehdas siika sika silakka silakkalaatikko Sinebrychoff Stadin Panimo Stallhagen Talven Tähti talviolut tilli TOYS Vakka-Suomen Panimo


jutta miina linda: Kulinaristin herkkuset ynnä muuta\n9. joulukuuta 2009 klo 13.22\nTää inspiroi nyt kyllä mun sisäistä kulinaristi-miljaa kampaamaan nopeesti naaman ja pian säntäämään kohti mäkkiä <3_____<3! Tai mielummin kyllä heseä, koska mäkkimättö on kuivaa ja mautonta verrattuna sihen, mitä hesellä on tarjota <3\n9. joulukuuta 2009 klo 13.23\nMÄKKI! Voi hitsi nyt kelpaisi heseruoka.. :--D\nnam, tekee mieli jäätelöö!!\n9. joulukuuta 2009 klo 18.49\nMilja, hahaa, johdatin sut hyville teille, ihanaa! Toivottavasti maistui - niin mullekin tuona aamuna.\nAnonyymi, todennäköisesti hieman komeampi kuin sinä, hehe\nOona, hehee osta!\nAnonyymi, syö : D\noiooji mikä annos!!\nKannattaa kokeilla myös laittaa piparia jätskin sekaan, sopii tosi hyvin JA varsinkin ku nyt on Joulu:))\n9. joulukuuta 2009 klo 21.08\nIitu, haha joo, "kova" meno.............\nLarasara, hei kuulostaa hyvältä, täytyy kokeilla! :- D\nApua, mä en ikinä söis yli 30 min vanhaa burgeria, ties minkä ruokamyrkytyksen niistä voi saada... (tai siis ei niistä pitäisi mitään tulla, mutta mcduunarina en suosittelis kyllä :D)\n17. joulukuuta 2009 klo 23.27


Väkivallaton maanpuolustus ja sen henki: Infosodan pauketta, pahaa mieltä ja uusia turpoblogeja\nInfosodan pauketta, pahaa mieltä ja uusia turpoblogeja\nKuohuttavimmat uutiset päätyvät yleensä päällimmäisiksi, eikä mediaankaan kovin montaa teemaa yhtäaikaa isosti mahdu. Kun koti- ja ulkomailla riittää kummallisia tempauksia, niin moni asia jää katveeseen. Olen tähän koonnut muutamia itselleni viime aikoina silmään pistäneitä tapahtumakulkuja, erityisesti turvallisuuspoliittisen kesksutelun ja informaatiovaikuttamisen liepeiltä.\nVaikka herra Johan Bäckman ei ole kuin pieni osa Venäjän vaikuttamistyötä Suomessa, ovat hänen sanomisensa usein mielenkiintoisia viestejä. Kun jokin asia nousee Bäckmanin esityslistalle, voi hyvin ajatella sen olevan syystä tai toisesta tärkeä Kremlille. Viime aikoina Bäckman on kärkkäästi hyökännyt hybridi- ja informaatiovaikuttamisesta puhumista vastaan. Suomen isännöimän hybridikeskuksen alkutaivalta Bäckman häiritsi omalla yhdistyksellään, julkaisullaan ja vielä tuomalla ideologisen mestarinsa Alexander Duginin puhumaan hybridikeskusksen perustamissopimuksen allekirjoituspäivänä. Kuten arvata saattaa, nämä kaksi tapahtumaa esiintyivät medioissa usein samassa jutussa. Taitavaa ja onnistunutta informaatiovaikuttamista.\nNyt Bäckman ehdottaa blogissaan “informaatiorauhansopimusta” Suomen ja Venäjän välille. Tämä on paitsi merkki siitä, että Venäjä pyrkii vastaamaan lännessä heränneeseen ymmärrykseen, myös esimerkki Venäjän usein toistuvasta taktiikasta sanoa yhtä ja tehdä toista. Samalla aloite kehystää Suomen reaktiot Venäjän toimiin ikäänkuin tyhjästä syntyneinä, turhina ja aggressiivisina. Täsmälleen samaa taktiikkaa Venäjä käyttää laajalti, oli kyse sitten sotaharjoituksista tai mistä tahansa muusta aggressiivisen ulkopolitiikkansa osasta. Venäjä esittää uhria, lännen ahdistamaa syytöntä, joka vain puolustaa itseään ahdingossa. Futistermeillä ilmaistuna Venäjä filmaa jatkuvasti, vaikka itse käyttää likaisia temppuja jatkuvasti. Mark Galeotti nimittää tätä linjaa nimellä ”dark power”. Yleensä valtiot pyrkivät saavuttamaan soft poweria, myötämieltä, jonka avulla sitten voi ajaa omia etujaan. Galeotti miettii, että Venäjä on huomannut, että sen paras mahdollisuus edistää etujaan, on olla ilkeä ja arvaamaton.\nYllättävän monet lännessä näyttävät kanssauhriutuvan Venäjän kanssa ja pitävän tosiaan sitä lännen viattomana uhrina. Tosin, jos haluaa pitää yllä tätä käsitystä, on halukkaasti hylättävä tosiasioita ja selitettävä niitä pois hyvin tomerasti. Tätä monet tekevät esimerkiksi Venäjän Trolliarmeija -FB-ryhmässä tai Vastavalkeassa eri foorumeineen. Niissä levitettävän disinformaation tavoitteena on kehystää Venäjän uhriksi ja länsi roistoksi. Se mikä kenenkin motivaatio levittää tällaista näkemystä on, on tietysti vain henkilön itsensä tiedossa. Suurin osa lienee varmasti vilpittömiä uskossaan, että Suomen valtio tai ainakin muut länsimaat haluavat iskeä tarpeen tulleen vaikka sotilaallisesti Venäjälle.\nNäin puhuu taitava propagandisti, yhdistäen totta ja valetta: ”Venäläisistä toimittajista ja journalisteista on nyt tullut länsimaiden tärkeimpiä vihollisia. Venäjän media on kuitenkin laaja ja moniääninen, Venäjältä on internetistä helppo löytää mitä tahansa mielipiteitä mihin tahansa asiaan. Länsimediassa sen sijaan sallitaan vai yksi näkemys.” Totta tässä on se, että internetistä on tosiaan löydettävissä mitä tahansa. Se tietenkään ei ole merkityksellistä, koska mikä tahansa laajemman yleisön väline otetaan viranomaisten valvontaan. Esimerkiksi blogin on rekisteröiydttävä mediaksi, jos sillä on yli 3000 lukijaa. Sen jälkeen sanomisen vapaus onkin mennyttä erilaisten lakien takia.\nBäckman kävi vastikään Pietarissa luennoimassa miten Suomessa vainotaan MV-lehteä ja sen vetäjää Ilja Janitskinia. MV-lehti julkaisi ison jutun luennosta ja Janitskin jakoi sen VKontakten profiilissaan. Bäckmanin ja Janitskinin yhteydestä saanemme tietää lisää jossain vaiheessa tänä vuonna alkavassa oikeudenkäynnissä, jossa he ovat yhdessä syytettyinä. Janitskin toki on edelleen pakosalla. Piilottelu ottaa varmasti voimille ja hän onkin vetäytynyt oman kertomansa mukaan luoonnon rauhaan ja muut hoitavat MV:n asioita. Kasetti on kovilla, kun vapautta ei olekaan entiseen malliin. Sen verran Janitskin kuitenkin on mukana edelleen touhussa, että kun FB sulki yli 25 000 hengen MV:n FB-ryhmän pysyvästi, ilmoitti hän sometoiminnan siirtymisestä VKontakteen. Tätä siirtymää yritettiin jo reilu vuosi sitten, mutta yleisö ei tainnut siirtyä perässä. Nyt kun FB on tarttunut voimallisemmin vihapuheeseen, on motivaattorina pakko.\nJossain vaiheessa Bäckman ja Janitskin tulevat joka tapauksessa istumaan yhdessä oikeussalissa vastaamassa syytteisiin, joissa heidän katsotaan yhdessä toimineen rikollisesti. Johan Bäckmanin pitkäaikainen ystävä Jon Hellevig onkin jo päässyt nauttimaan holtittoman ilmaisunsa seurauksista. Häntä syytetään käräjäoikeudessa Karita Mattilaan kohdistamistaan groteskeista uhkauksista Hellevig ilmaisi tuntemuksiaan siitä, ettei Mattila halunnut Krimin valtauksen ja Ukrainan sodan takia esiintyä venäläisen, vahvana Putinin tukijana tunnetun kapellimestarin kanssa. Hellevig on muuten myös Bäckmanin hybridihöpöyhdistyksen ensimmäisen julkaisun kirjoittaja. Lyhyen vihkosen sakeusaste korkea.\nJon Hellevigin kirjoittama kirjanen, jonka kannesta jo selviää opuksen luonne.\nVenäjän vaikuttamistyössä on taustalla myös ihmisiä, jotka tasan tarkkaan tietävät minkä puolesta toimivat. Usein kyseessä ovat suomettumisen ajan yhteydet. Suomessa näitä yhteyksiä perattiin hyvin vähän Neuvostoliiton kaatumisen jälkeen. En näe mitään syytä epäillä, etteikö näitä vanhoja yhteyksiä olisi otettu uudestaan käyttöön, sillä 70- ja 80-luvun ihanteelliset (tai pyrkyri) nuoret ovat todennäköisesti edenneet elämässään asemiin, jossa mennyt yhteistyö itäblokin tiedustelupalveluiden kanssa aiheuttaisi ikäviä seuraamuksia. Liekö sen ajan peruja vai mistä kysymys, mutta esimerkiksi Paavo Väyrynen on ottanut Kansalaispuolueeseensa mukaan ison nipun suomalaisia putinisteja ja kannanototkin ovat monet suoraan Kremlin pelikirjasta otettuja.\nSuomen johtava asiantuntija näistä sosialistisista luurangoista ihmisten kaapeissa on vastikään eduskunnan pääsihteerin paikalta eläköitynyt, entinen Suojelupolisin johtaja Seppo Tiitinen. Häneltä on syksyllä 2018 tulossa muistelmateos, jota hän työstää yhdessä Pekka Ervastin kanssa. Mielenkiintoinen kytkentä tässä parivaljakossa on Jaakko Laakso. 2001 Ervasti ja Laakso julkaisivat yhdessä kirjan, jossa muun muassa kerrottiin käynnissä olevasta salajuonesta saada Suomi Naton jäseneksi sekä perusteellisesti esitetty näkemys siitä, että Hornetien hankinta oli Suomen puolustuksen historian kallein virhe. Laakson ja Tiitisen puolestaan epäillään olleen tiiviissä yhteistyössä Neuvostoliiton tiedusteluun liittyvissä asioissa. Taistolaisen Laakson laajalti tiedossa olleet yhteydet KGB:n kanssa saivat jatkua rauhassa koko hänen 20-vuotisen kansanedustajauransa ajan. Tälle on tarjottu selityksenä sitä, että hän jakoi tietoaan myös Tiitisen kanssa.\nMyös muualla disinfokentällä kiehuu. Vastavalkeasta ja sen ympärille ryhmittyneistä vasemmistolaisista oli juttu Voimassa. Siitähän toki riemu repesi ja vastalauseet olivat pitkiä ja perusteellisia. Omasta viiteryhmästä tullut kritiikki satutti selvästi. Tosin kritiikin vastaamista vaivasivat ihan ne samat asiat kuin Vastavalkeaa usein muutenkin: vimma määritellä itse termien sisältö, ylenkatse erilaisia näkökulmia kohtaan sekä sitten tietysti joukko melko originelleja oletuksia todellisuuden olemuksesta. Jos joku haluaa tähän Vastavalkean maailmaan tutustua, se käy näppärimmin median virallisia kantoja ilmaisevien kirjoitusten eli pääkirjoitusten kautta.\nLasken Voiman jutun aiheuttaman pahan mielen yhdeksi motivaattoriksi myös minusta kirjoitetulle jutulle. Mielenkiintoista jutussa oli myös se, että siinä julkaistiin luentokalvojani, joita viimeksi julkaisi Juha Molari MV-lehdessä. Luin nyt tätä kirjoittaessa juttua seuraavan kommenttikentänkin. Melkoista tavaraa, monilta osin peräisin jostain rinnakkaistodellisuudesta. Kun epäluottamus on totaalista, syntyy siitä ihan yhtä pahaa jälkeä kuin totaalisesta luottamuksesta.\nJuuri tästä perustavaa laatua olevasta erosta syntyy hankaluus näiden ihmisten kanssa keskustelemisessa. Heidän näkemyksensä ovat niin erilaisia suhteessa siihen miten ajattelee maailman ja ihmisten keskenään toimivan. Kun se oma asia ja näkökulma ovat hyvin tärkeitä , niin ne helposti muodostuvat kiinteäksi osaksi omaa minää. Kun sitten joku kiistää näitä näkökulmia, tuntuu se perinjuurin loukkaavalta, koska oiekastaan joku asetttuu uhkaamaan heidän identiteettiään. Näin minä olen ilmeisesti tehnyt ja seurauksena on ollut melkoisesti kaikkea ikävää ja epäkohteliasta. Identiteettipolitiikalla on tapana sellaista meininkiä synnyttää.\nParadoksaalista tässä on se, että mitä pidempään käy keskustelua näiden ihmisten kanssa, niin sitä pahemmaksi hyökkäykseksi ja aggressiivisuudeksi heidän maailmankuvaansa vastaan se tulkitaan. Mitä perusteellisemmin puolustaa omia näkökantoja, sitä huonomman maineen saa. Ei mikään ihme, että useimmat pidättäytyvät keskustelusta. Hämmästyttävää on myös se, miten he eivät näytä lainkaan ymmärtävän sitä, miltä heidän toimintansa näyttää ulospäin.\nJoka tapauksessa näissäkin piireissä on nähtävissä sitä samaa radikalisoitumista kuin MV-lehden piirissä. Kun tarpeeksi toistetaan päivästä päivään syitä syventää epäluottamusta ympäröivää systeemiä kohtaan, niin tottakai epäusko lujittuu ja luo tilaa radikalisoitumiselle. Ihminen on saattanut kiinnittyä tällaiseen yhteisöön jonkin yhden itselle tärkeän asian kautta, mutta pikkuhiljaa saakin sieltä hyvin kokonaisvaltaisen näkemyksen maailmasta. Sen jälkeen on helppo vakuuttua eri lailla tilanteeseen suhtautuvien pahantahtoisuudesta ja tuntuu houkuttelevalta tai suorastaan oikealta käydä heidän kimppuunsa, välillä jopa henkilöönkäyvästi. Kun toinen tuntuu uhalta omalle olemassaolon perusteille, niin tämä on tavallaan hyvin normaali reaktio. Erityisesti täm korostuu rasisitisessa ja äärioikeistolaisessa marginaalissa. Tulokset voivat olla hurjia. Onneksi nämä näiden ääriryhmien puoliintumisaika tuppaa olemaan varsin lyhyt.\nOlen viime aikoina kuullut muutamilta aktiivisiltä turvallisuuspoliittisilta keskustelijoilta heidän kokevan tilanteen raskaaksi. Henkilökohtaiset hyökkäykset, vaikka kuinka perusteettomat, syövät voimavaroja. Niitä nimittäin riittää ihan kaikkia kohtaan. Tämän kertominen on ikävää sen takia, että näin jotkut saavat mielihyvää onnistumisestaan. Itse olen tullut riepotelluksi niin äärioikealla kuin vasemmallakin. Siksi on erinomaisen hienoa huomata, että poliisi ja syyttäjälaitos ovat päättäneet tarttua vihapuheeseen tarkemmin. Toinen tästä näkökulmasta perin ilahduttavan oikean osuneelta tuntunut tapahtuma oli, että paljon vainoa kokeneelle Saara Jantuselle oli myönnetty Puolustusvoimain lippujuhlapäivänä 4. luokan Vapaudenristi.\nItselläni oikeastaan ainoa syvemmältä pistänyt arvio tuli Hannu Taanilalta. Pelkästään Jukka Tarkan kirjoittaman kirja-arvion pohjalta hän arvioi ajatuksiani näin: ”Nehän ovat kaikkein primitiivisintä Amerikan Tiltua.” Kun on nuoruudessaan kuunnellut henkeä haukkoen Taanilan aikanaan briljanttia ajattelua (oli sen sisällöstä mitä mieltä tahansa), niin onhan se ikävää, että pääsee tuolla lailla mainituksi. Ja vain jonkun muun kirjoittaman, sinällään ansiokkaan, kirja-arvion pohjalta. Jos Taanila olisi tehnyt saman arvion kirjan luettuaan ja asiallisesti perustellut näkemyksensä, niin sitten ei olisi nokan koputtamista. Tai olisi, mutta silloin olisi mahdollista käydä keskustelua. Luulen tosin, että Taanilan mielipide ei sinällään muuttuisi kirjan lukemisesta.\nMutta ei turvallisuuspoliittinen keskustelu onneksi pelkkää sonnanheittoa ole. Viime päivinä minua ovat ilahduttaneet useammatkin asialliset ja mielenkiintoiset puheenvuorot. Jo instituutioksi kurottavan The Ulkopolististin uhkakuva-viikko oli melkoinen pläjäys tietoa. Tekstin lisäksi ulkopolitisteja voi myös kuunnella, kun julkaisutoiminta laajentui podcastin puolelle. Turpoblogeja on tullut kaksikin uutta. Vartiopaikalle idän ja lännen välissä -blogin Marko Enqvist on tuttu jo ennestään SSS-radion ja Maanpuolustus.netin blogeistaan. Nyt hän keskittyy omalle alustalleen. Kannattaa muuten liittyä hänen ylläpitämäänsä Donbass Uutiset -FB-ryhmään, jos haluaa pysyä helposti ajan tasalla, mitä Ukrainan sodassa tapahtuu. Kolmas ilonaihe on juuri eläköityneen diplomaatin, Hannu Himasen blogi Uudessa Suomessa. Himasen viimeinen pesti oli Moskovan suurlähettilänä, joten näkemystä ja tietoa on taatusti. Eläkeläisenä voi myös siihen tietoon perustuvia omia näkemyksiään vapaammin jakaa.\nKuten maailmalla nähdään, ei demokratia ole immuuni valheille ja typeryydelle. Siksi kannattaa seurata hyviä lähteitä sekä tarttua vastaan tuleviin järjettömyyksiin ja kohtuuttomuuksiin. Jokainen on omalta osaltaan rakentamassa tiedoillaan ja puheenvuoroillaan sitä yleistä mielipidettä, joka kuitenkin perimmältään ohjaa demokraattista yhteiskuntaa.\nLähettänyt Rysky klo 17.38\nBäckmanin uskottavuus Venäjän suuren asian viestijänä on vielä ehkä pienen piirun verran parempi kuin Molarin tai Hellevigin, joilla ei ole enää kertakaikkiaan minkäänlaista uskottavuutta. Häsläys menee aina lopulta komiikan puolelle. Suomi ensin-ryhmän telttaleirin kupeessa on iso kyltti "Ilja Janitskin presidentiksi". Ohikulkijat osoittelevat kylttiä sormellaan ja naureskelevat avoimesti.\nHellevigin puolustuspuheenvuorot Mattila-tapauksessa kertovat myös paljon. "Enhän minä tosissaan tällaisia tarkoita, kännisen ääliön puheita ne vaan, anteeksi nyt ihan kauhean paljon". Niinpä niin. Kännissä heitettyä sekoläppää -selitys irtoaa heti kun aletaan kovistelemaan. Naurua on vaikea pidätellä kun näitä pääsankareita seuraa. Timo Hännikäisen Der Stürmer-henkiset myrsky vodkalasissa-yösessiot Feebussa ovat jo nykykomiikan harvoja tähtihetkiä.\nPakko myöntää, että salaa odottelin Ryskyn syväluotausta Niinistön spagaatista. Ehkä sellainen tulee jatkossa.\nAnonyymi 2. kesäkuuta 2017 klo 19.41\nMutta ennen tätä uhriutumistaan, vuonna 2014 IPU:n Jon Hellevig oli ihan tosissaan näiden "läppiensä" kanssa.\nAnonyymi 3. kesäkuuta 2017 klo 11.29\nPitää paikkansa. Erikoista käytöstä lakimieheltä, jonka pitäisi tietää paremmin.\nJos haluaa tietää Hellevigin suhmuroinneista ennen Venäjälle (pakenemista?) siirtymistä niin Kari Uotin kirja "Kirottu salaisuus" kertoo lisää. Kirja on suomalaisen talousrikollisuuden perusteos.\nAnonyymi 3. kesäkuuta 2017 klo 13.24\nJoku kutsuikin tätä bäckmanilaista putinistien pelleorkesteria aikoinaan todella osuvasti "Suomen antifasistiseksi komediaksi" :)\nErastotenes Aleksandrialainen 3. kesäkuuta 2017 klo 21.11\nJätit pois, Rysky, viikon tärkeimmän turvallisuuspoliittisen tapahtuman: eduskunnan keskiviikkoisen täysistunnon. Siellä pääministeri Sipilä antoi eduskunnalle ilmoituksen turvallisuuspoliittisessa ympäristössämme tapahtuneista muutoksista. Tapaus oli varsin poikkeuksellinen, ja täysistunnon mielenkiintoisuutta lisäsi myös se, että eduskunta kävi samalla keskustelun kansainvälisen avun antamista ja vastaanottamista koskevasta lainsäädännöstä.\nTämä keskustelu oli erittäin mielenkiintoinen. Sitä leimasi suorastaan yllättävä yksimielisyys. Matti Vanhanen, joka piti keskustan ryhmäpuheenvuoron, sitoutui EU:n avunantolausekkeisiin. Avainlauseet olivat: "Ukrainassa kriisi on ratkaisematon, ja se on aiheuttanut sen, että suhteemme tärkeään naapuriimme Venäjään ei ole eikä voi olla normaali", ja " Viime viikkoina on käyty värikästä ja vähän sekavaakin julkista keskustelua siitä, miten suhtaudumme Lissabonin sopimuksen keskinäisen avunannon määräyksiin. Minusta tähän vastauksen pitää olla hyvin selkeä, päälauseilla sanottu: avunantamisesta ja vastaanottamisesta päätetään tapauskohtaisesti, ja sopimus yksiselitteisesti sitoo meitä." Näillä lauseilla Vanhanen nähdäkseni selvästi sanoutui irti aiemmin häneen liitetyistä ajatuksista, että Suomen alueen käyttämättä jättäminen Venäjää vastaan vihamielisiin toimiin menisi EU:n perussopimusten edelle. Myös vihreät ja SDP sitoutuivat hallituksen ulkopoliittiseen linjaan.\nVasemmistoliitto ja - yllättäen - kristilliset esittivät selkeästi poikkeavia näkemyksiä. Kumpikin puolue jätti ryhmäpuheenvuorossaan Lissabonin sopimuksen sivuun ja vastusti EU:n "militarisointia" tai "puolustusunionia". Sampo Terho yritti erottaa toisistaan ministeriaseman ja populistipoliitikon tehtävät pohtiessaan mahdollista tulevaa EU-kansanäänestystä, ja epäonnistui.\nKokonaisuutena debatti aukaisi kuitenkin aika paljon sitä, missä turvallisuuspoliittisen keskustelumme jakolinjat menevät:\n*Keskusta, kokoomus ja soinilaiset persut ovat samoilla linjoilla\n*SDP pohdiskelee pehmeän turvallisuuden kysymyksiä, mutta kannattaa samalla kovan turvallisuuden vahvistamista.\n*Vihreät ja ruotsalaiset ovat vähän militantimmin Venäjää vastassa ja EU:n puolustusyhteistyön puolesta kuin hallitus.\n*KD, vasemmistoliitto ja osa persuista on varsin alttiita omaksumaan venäläisille suopeita kantoja.\nAnonyymi 4. kesäkuuta 2017 klo 9.36\n"Viime viikkoina on käyty värikästä ja vähän sekavaakin julkista keskustelua siitä, miten suhtaudumme Lissabonin sopimuksen keskinäisen avunannon määräyksiin."\nSama värikkyys ja sekavuus leimaa suurta osaa Suomalaisesta turpo-keskustelusta, eikä vain Vanhasen mainitsemassa asiassa. Ei värikkäässä ja polveilevassa keskustelussa varsinaisesti mitään vikaa ole. Se vain kertoo siitä, että keskustelijoilla on käytettävissään erittäin rajallinen määrä faktaa. Se taas johtuu siitä, etteivät Suomen toimintaa linjaavat ja siitä päättävät poliitikot halua käsitellä aihetta avoimesti:\n- Kovan turvallisuuden uhkakuvia ei käsitellä julkisesti\n- Päätösten ja linjausten perusteita ei avata (pitkälti siksi, että se vaatisi uhkakuvista puhumisen)\n- Merkittäviä toimenpiteitä tehdään "tutkakatveessa", koska niitä on usein hankala perustella ilman uhkien yksilöintiä.\n- Samojen toimenpiteiden merkitystä vähätellään ja niiden todelliset perusteet kielletään silloin jos/kun ne nousevat julkisuuteen.\n- keskusteluun nostetaan jatkuvasti (poliitikkojen toimesta) olkiukkoja, joilla väistetään kysymyksiä ja siirretään keskustelu epäoleellisiin asioihin.\nEn ole eri mieltä siitä mitä valtionjohto on tehnyt (länsisuhteiden tiivistäminen). Pikemminkin patistaisin tekemään tällä saralla enemmän. Sen sijaan olen sitä mieltä, ettei tapa jolla ulko- ja turvallisuuspolitiikkaa harjoitetaan kuulu länsimaiseen demokratiaan. Minusta poliitikot kohtelevat kansalaisia kuin lapsia, eivät kuten koulutettuja, fiksuja ja harkintakykyisiä aikuisia jollaisia suuri enemmistö kansalaisista kuitenkin on.\nAnonyymi 3. kesäkuuta 2017 klo 21.13\nOnneksi emme tarvitse olla pelkästään yleläisen probakandan varassa seuratessamme maailmanmenoa,olen ottanut tavakseni katsoa utiset myös rt kanavan kautta.\nMyös Venäjän useimmalta tv kanavalta tulee viihdyttävää ohjelmaa, upeita esityksiä, myös viihtessä.\nHyvä esimerkki uutistemme kieroutuneisuudesta oli, kun Erkka Mikkosen itkeskelyä pidetiin milteipä pääuutisen arvoisena,kun Zaharova uskalsi esitää tälle hienohelmalle Tsetseniassa vierailua, suhtellisuuden taju on kaukana,jos muutaman muslimihomon vuoksi täytetään pääuutis lähetystä.\nSamaan aikaan Pietarin talousfoorumissa Intian ja Venäjän johtajat tekivät merkittäviä kauppasopimuksia,mutta uutisissamme ei mainittu siitä sanallakaan.\nMyöskään aikaisemmin tapahtunut Filipiinien presidentin Venäjän vierailu,jäi suomalaisilta huomioimatta,tosin se keskeytyi,sopivasti sattuneiden isisin terroriiskujen vuoksi, olisiko CIA n likaisten temppujen osasto ollut liikeellä.\nTurhaan te täällä vaahtoatte jostain Bäcmanista,vaikutusvaltaisin suomalainen Venäjällä on Pekka Viljakainen, pääministeri Karhusen neuvonantaja ja asuu viellä samaassa naapurustossa Hjalliksen ja suomen pääministerin kanssa,siinä teille russofobisille hysterikoille olisi oiva kiusanteon kohde.\nAnonyymi 4. kesäkuuta 2017 klo 5.49\nOnneksi totuutta ei kukaan omista,sivistynyt ihminen kuuntelee asioiden monet puolet,esimerkiksi menestyvälle sijoittajalle on hyve,ymmärtää maailma avoimesti.\nHyvä esimerkki tietojemme vajavuudesta,suhteessa venäjän nykyisyyteen oli,ettei kukaan tiennyt teollisuusmien Haukan venäjänbisneksistä, ennen kuin tämä kuoli liikenneonnettomuudessa Pietarissa...Pietarissa.\n*LOL* 4. kesäkuuta 2017 klo 9.46\nVenäläinen "journalismi". Ei mulla muuta. :D\nAnonyymi 4. kesäkuuta 2017 klo 10.04\nValitettavasti maamme viestintäteollisuuden taso on laskenut niin huonoksi,ettei maailman moniulotteisen maailmankuvan ainesosiksi siitä pelkästään ei ole.\nRT kanavalla on runsaasti myös länsimaisia todellisia viestinnän supertähtiä,joiden analyysit esimerkiksi talouden kehityksestä ovat olleet asiantuntevia.\nEilen esimerkiksi haastateltavana oli CIA ssa aktiivipalveluksessa oleva toimihenkilö, joka kertoi näkemyksiään meneilään olevasta muslimiterrorismin aallosta länsimaissa.\nTänään Afganistanin tilanteesta oli myös näkemyksellistä uutisointia,tilanne on siellä pahempi länsimaiden kannalta, kuin meille vapaanmaailman viestimissä annetaan ymmärtää.\nMyös Pietarin talousfoorumi on ollut paljon esillä,myös meidän ministeri Mykkäsemme siellä näytti olevan,lisäneekö Rysky hänetkin maanpetollisten tahojen listalle.\nRysky 4. kesäkuuta 2017 klo 12.08\nOlen samaa mieltä, että RT on propagandakanava, ei uutisknava. Mutta silti täällä ei suvaita rasistista käytöstä ja R-alkuisen, venäläisiä tarkoittavan rasistisen ilmaisun käyttö johtaa kommentin poistoon.\n*LOL* 4. kesäkuuta 2017 klo 12.38\nJoo onhan siellä vieraana kaikenlaisia asiantuntijoita ja todistajia. Kuten se Ukrainan lennonjohdossa työskennellyt espanjalainen "Carlos". Carlos paljastuikin pian hatusta revityksi sketsihahmoksi. Tuota venäläistä propaganda-paskalinkoa ei seuraa kuin trollit ja idiootit jotka haluavat itseään kusetettavan kerta toisensa jälkeen. :D\nJohanna Lehtonen 4. kesäkuuta 2017 klo 10.14\nVoi, Rysky, Rysky...\nEt sinä pahaa mieltä meille (Vastavalkeassa) aiheuta, huomattavasti useammin naurukohtauksia, itse asiassa.\nTapasi valehdella meistä sumeilematta vain on kovin ikävä. Olet näköjään sanasi mittainen mies, ja jatkat samaa rataa: "mustaa peeärrää" ja disinformaatiota Vastavalkeasta tuli tässäkin kirjoituksessa. Edelleen sinulta on muuten osoittamatta ne syntimme, joista pidät niin kovaa melua.\nHuomauttaisin vielä, että Voiman artikkelin kirjoittajat – perinteiset arvot hylkäävään eliittijournalismiin koulutettavat uus(viher)vasemmistolaiset – eivät kuulu "viiteryhmäämme" sen kummemmin, eikä heiltä tullut "kritiikki" (harhaanjohtava artikkeli) suinkaan satuttanut kenenkään tunteita toimituksessamme.\nVaan meillä Vastavalkeassa kun on tapana oikaista asiat, jos virheitä olemme sattuneet tekemään. Niinpä oletimme, että näin tekisi myös Voima, kun heidän pääartikkelinsa osoitetaan suurimmalti osin palturiksi – siksi ratakiskosta väännetty vastaus: ojensimme näille opiskelijoille ja Voimalle mahdollisuuden journalistisen etiikan toteuttamiseen edes jälkikäteen.\nJään mielenkiinnolla odottamaan seuraavaa tarinointiasi meistä. Ehkä joku päivä innostut esittämään vielä perusteetkin vuosia jatkuneille höpöhöpöväitteillesi Vastavalkeasta – noh, siinä sinulla on toki pieni probleema, kuten me molemmat tiedämme. ;)\nHyvää kesää, Janne.\nFactchecker 4. kesäkuuta 2017 klo 12.44\nMissä viipyy hyvään journalistiseen tapaan tehty oikaisu julkaisemaanne valeuutiseen jossa väititte Aleppossa pidätetyn 14 länsiliittouman upseeria?\nIlmeisesti toveri Pohjola on siirtynyt VV:n vahvuuteen?? No sopii kuin nenä päähän, paljon tekstiä ilman minkäänlaista järkevää sisältöä.\nAnonyymi 6. kesäkuuta 2017 klo 9.41\nHäiriintyneitä huru-ukkoja ja hörhöjä koko FB-ryhmä täynnä. :)\nAnonyymi 6. kesäkuuta 2017 klo 11.25\nJep. Tässäpä tuon ryhmän yhden pahimman, happivajauksesta kärsivän latvakakkosen Yleisradiota käsittelevä aivopieru. Yle on tän latvakakkosen mukaan natsivainoista selvinneen unkarin juutalaisen George Soroksen äänitorvi joka tuottaa siis natsi-propagandaa. Ei mikään ihme miksi kotimaiset Venäjää palvelevat trollit ja vastavalkealaiset ovat yleinen pilkanaihe.\nLook son! Cia! Cia everywhere! 6. kesäkuuta 2017 klo 13.14\nKäyttättekö te vastavalkealaiset jotain kovia huumeita millä olette saaneet ajatuksenne näin v..t..n sekaisin?\nAnonyymi 7. kesäkuuta 2017 klo 7.37\nVian ei tarvitse olla iso, kun se on päässä.. Tuota voisi pitää ohjenuorana VV:aa lukiessa..\nAnonyymi 8. kesäkuuta 2017 klo 9.35\nHuomauttaisin vielä, että Voiman artikkelin kirjoittajat – perinteiset arvot hylkäävään eliittijournalismiin koulutettavat uus(viher)vasemmistolaiset – eivät kuulu "viiteryhmäämme"\nTämähän on ihan alusta loppuun hommafoorumia. Mitähän ne "perinteiset arvot ovat"? (veikkaus: rasismia ja homovihaa)\nAnonyymi 8. kesäkuuta 2017 klo 9.47\nSama feikkiprofiileilla toimiva ruplatrollipataljoona kiertää somessa faceryhmissä Tilannehuone- Venäjän Trolliarmeija- Vladimir Putin Fan Club Finland- Näkökulma Venäjä\nAnonyymi 10. kesäkuuta 2017 klo 12.12\nIlmeisesti tätä vastavalkealaista pölvästiä, toveri Halosta harmittaa se että Suomen 100-vuotisjuhlavuoden kunniaksi järjestettyä hienoa lentonäytöstä Kaivopuistossa ei käytettykään toverillisesti, kuollutta YYA-henkeä kunnioittaen, Venäjän ja Suomen yhteistyön lobbaamiseksi sekä venäläisten Sukhoiden ja Migien kauppaamiseksi. Vittu mitä pellejä. :)\nAnonyymi 4. kesäkuuta 2017 klo 11.10\nVatavalkeasta on kehittymässä uusi Kananava,tosin digitaalisessa muodossa.\nRisto Volasen,Sampo Ahdon ym julkaisujen tasoa ei kukaan voi aliarvioida.\nOlemmeko tulleet suomalaisen viestinnän kehityksessä tilanteeseen, missä ainoan oikean totuuden epäilijät,turpokeskustelijoiden toimiessa pääinvisaattoreina, joutuvat kuvainnollisesti ottaen roviolle.\nMielestäni suomalaiseen yteiskuntaan kuuluu niin eurointoilijat, kuin jenkkien palvojat,että myöskin russofiilit,edellyttäen kuitenkin hyvientapojen keskinäistä kunnioitusta,sekä mielipiteen vapauden vaalimista.\nAnonyymi 4. kesäkuuta 2017 klo 15.43\nBtw. Tää palstan vakio anonyymi TROLLIPELLE taitaa olla "Venäjän trolliarmeija" ja "Vastavalkean tilannehuone" Facebook-ryhmissä vaikuttava valeprofiili joka käyttää nimeä Pauli Räsänen.\nAnonyymi 4. kesäkuuta 2017 klo 20.12\n"Mielestäni suomalaiseen yteiskuntaan kuuluu niin eurointoilijat, kuin jenkkien palvojat,että myöskin russofiilit"\nSuomalaiseen yhteiskuntaan ei kaivata "russofiilejä" = maanpettureita.\n*LOL* 5. kesäkuuta 2017 klo 7.46\nRussofilian harjoittaminen onnistunee parhaiten Venäjällä. Voin avustaa menolipun hankkimisessa ja pakkaamisessa.\nAnonyymi 5. kesäkuuta 2017 klo 8.28\nNoilla kommenteilla paljatatte,ettette ole avoimen yhteiskunnan puolustajia,voitte mielihyvin pitää näkemyksenne,mutta myös edellytän itselleni saman oikeuden,jos minusta Venäjä ja venäjäläinen kultuuri on monipuolinen ja kiehtova,ei sen pitäisi olla pois Teiltä.\nAmerikkalaisessa kansankultuurissa on myös erittäin paljon kiinostavuutta,mutta se kaupallinen paska, mikä sieltä leviää on sietämätöntä,valitettavasti maamme kansan ääliömäisemmät osat ovat juuri sen kultuurillisen tarjonnan saastuttamia.\n*LOL* 5. kesäkuuta 2017 klo 10.47\n^^ Igor The Troll is butthurt. *LOL*\nAnonyymi 5. kesäkuuta 2017 klo 13.51\nAnonyymi 5. kesäkuuta 2017 klo 16.16\nOn perin vanhaa tietoa, että juuri Israelista on organisoitu nettivaikuttamista jo aikojen alusta. Megafon ohjelmistolla kerättiin väkeä näennäisesti ympäri maailmaa nettiäänestyksiin, peukutuksiin, ilmiantoihin, vastakommentointiin. Järjestelmän toiminta tuli todennettua monesti aikoinaan. Ja linkki vanhaan videoon jossa nettitrolleja koulutetaan Wikipedia - Israel is paying internet workers to manipulate online content\nMuut poistetun kommentin asiat olivat myös totta, mutta antaa olla jos asian toteaminen ääneen koetaan edelleen jotenkin epänormaaliksi tai loukkaavaksi. *LOL* *DDD*\nAnonyymi 6. kesäkuuta 2017 klo 17.10\nUusi maanpuolustus blogin anonyymin putinistitrollin uhriutuminen. Ei uponnut blogissa putinistipropaganda ja siitä mielenpahoitus.\nAnonyymi 4. kesäkuuta 2017 klo 11.41\nRysky, onneksi olkoon, olet levittämässä savuverhoa kansan eteen "venäjätrollit, mv-lehti, vastavalkea, bäckman, molari...". Onnitteluni johtuu siitä, että savuverho on niin sakea, ettei sen läpi kansa näe mitä tapahtuu todella.\nMitä te natolaiset puuhaatte savuverhon takana?\nSuomeen on perustettu NATOn hybridikeskus. Se on eturintaman taisteluasema keskellä Suomea. Mitä muuta te puuhaatte savuverhon takana? Lappiin on raahattu, lennetty valtava sotajoukko ei suomalaista armeijaa harjoittelemaan sotaa. Siellä savuverhon takana puuhataan samaa joukkojen siirtoa kuin vuonna 1940 natsiarmeijan viimeksi marssiessa maahamme sotimaan Venäjää vastaan. Sekin tuli Ruotsin läpi kuten tämä vuoden 2017 armeija tulee.\nHuomasit aivan oikein. Sanoin natsiarmeijan saapuneen maahamme 1940, vuotta ennen Jatkosodan käynnistymistä, eli operaatio Barbarossan käynnistyessä Se hyökkäsi isänmaamme sisältä, isäntämaamme itärajalta saksalaiset kohti Muurmanskin rataa. Miksihän venäläiset oli vihaisia suomalaisille, eihän se me oltu, vaan saksalaiset...\nSiitä seurasi tietenkin se, että jouduimme ajamaan nämä saksalaiset maastamme Lapin sodassa 1944-45.\nOle huoleti. Tulemme ajamaan jälleen vieraan armeijan maastamme. Hybridikeskus lähtee luin ripuli riulta. Käsken Rysky sinut tottelemaan isänmaan velvollisuuksia, asekädessä ampumaan aseveljiäsi.\nSitten tuosta uhriutumisesta lainaus tekstistäsi: "Olen viime aikoina kuullut muutamilta aktiivisiltä turvallisuuspoliittisilta keskustelijoilta heidän kokevan tilanteen raskaaksi. Henkilökohtaiset hyökkäykset, vaikka kuinka perusteettomat, syövät voimavaroja."\nSyytät eri mieltä kanssasi olevia uhriutumisesta, toisaalta vaikuttaa siltä, että sinä ja turvallisuuspoliittiset keskustelijat uhriudutte yhtä lailla.\nT. Jarmo Lius\n*LOL* 4. kesäkuuta 2017 klo 13.33\nNäillä Janus Putkosen Donbassin-trollitoimiston etätyöntekijöillä ei olisi kyllä hirveästi varaa saarnata isänmaallisuudesta muille.\nsavuverhoa savuverho savuverhon savuverhon savuverhon\nYksi syy miksi NL hävisi kylmän sodan oli juuri tällainen jankkaava ja propagandaksi tunnistuva propaganda. Tämä ikään kuin vinkkinä Jarmolle.\nAnonyymi 8. kesäkuuta 2017 klo 10.34\nPropagandan levityksen sijaan ,kannattanee vaan keskittyä kuuluisan Karjalanpizzan myynnin edistämiseen. :DD\nAnonyymi 5. kesäkuuta 2017 klo 15.04\nLuulihan Otto Wille Kuusinenkin olevansa isänmaan asialla. J.Liuksen teksti vain todistaa sen että näitä häiriintyneitä yksilöitä riittää tänäpäivänäkin.\nAnonyymi 6. kesäkuuta 2017 klo 19.33\nNäpertelyä ovat nämä turpo-mielensäpahoittajat. Venäjän näkökantoja valaisevalla blogialustalla kommenttiosassa viljellään linkkiä hyvin tehtyyn videonpätkään, joka vaikuttaa kuin keskimatkan ballistinen ohjus rinnakkaistodellisuudessa elävien tajuntaan.Mietin vaan kun täällä vihjaillaan kovista huumeista, että miten homma mahtaa oikeasti mennä. Suomi Afganistanissa vahtimassa heroiinin häiriötöntä tuotantoa, Suomi Golanilla suojaamassa Israelia, Suomi Tsadissa suojaamassa maailmanpankin öljykenttiä, Suomi kouluttamassa Kurdeja, Suomi rajat auki vastaanottamassa valepakolaisia Afrikasta Pakistaniin. Vuosikymmen turvallisuusihmiset varoitteli nukkuvista soluista ja nyt nukkuvat prikaatit oikein majoitetaan ja ruokitaan perustamiskeskuksissa ympäri maata.\nAnonyymi 8. kesäkuuta 2017 klo 9.43\n"Vuosikymmen turvallisuusihmiset varoitteli nukkuvista soluista ja nyt nukkuvat prikaatit oikein majoitetaan ja ruokitaan perustamiskeskuksissa ympäri maata."\nSinä aikana kun "turvallisuusihmiset" eli halla-aholaiset ovat lietsoneet muslimiterrorismikammoa, Suomessa ei ole tapahtunut ainoatakaan islamistista terrori-iskua. Samana aikana on tehty useita Venäjän tukeman äärioikeistolaisen aatemaailman inspiroimia itsemurhaiskuja (joita ei tietenkään sellaisiksi sanota, koska valkoinen iho).\nAnonyymi 8. kesäkuuta 2017 klo 15.32\nJos viittaat Jokelan ja Kauhajoen kouluammuskeluihin, niin ne olivat aselakien kiristämiseksi lavastettuja tilaustöitä. Tilaajana todennäköisesti globaalin rahamaailman eliitti, jolla ollut sama agenda ympäri maapalloa. Britanniassa jopa onnistuivat lavastetun päiväkotiammuskelun jälkeen. Venäjällä ei tällaiseen motiivia ole, eikä tapahtumaketjussa olisi mitään logiikkaakaan noista lähtökohdista. Ilmeisesti tekijöillä näpit alkaa jo poltella, kun nyt syyllisyyden siirtäminen on aktivoitunut pelkän vaikenemisen sijaan.\nGlobaalin Kaliffaatin nukkuvista terroristisoluista on puhuttu paljon ennen kuin Halla-ahoa kukaan edes tunsi. Persutkin kuuluivat silloin marginaaliin.\nPersut nostettiin rahamisesten mediakamppanijalla marginaalista siksi, että Kokoomus nousisi 2011 vaaleissa suurimmaksi puolueeksi viemään Suomea natoon. Logiikka oli siinä, että Persut huuhtoi ääniä kaikilta muilta puolueilta ja näin Kokoomus jäi lantakasan suurimmaksi pökäleeksi. Ja Persuthan jäi silti suosiolla oppositioon, kuten varmasti kassakaappisopimuksessa oli sovittu, nauttimaan uusista muhkeista puoluetuistaan.\nNarkkipiispa & Nistiretkeläinen 9. kesäkuuta 2017 klo 11.35\nEi tarjontaa ilman kysyntää ,halpa afgaanipolle on kelvannut venäläisille nisteille pitkään. Venäjän 3 miljoonaa heroinistia käyttää suurimman osan maailman heroiinista.\nNäpertelyä ovat nämä turpo-mielensäpahoittajat. Venäjän näkökantoja valaisevalla blogialustalla kommenttiosassa viljellään linkkiä hyvin tehtyyn videonpätkään, joka vaikuttaa kuin keskimatkan ballistinen ohjus rinnakkaistodellisuudessa elävien tajuntaan.\nMietin vaan kun täällä vihjaillaan kovista huumeista, että miten homma mahtaa oikeasti mennä. Suomi Afganistanissa vahtimassa heroiinin häiriötöntä tuotantoa, Suomi Golanilla suojaamassa Israelia, Suomi Tsadissa suojaamassa maailmanpankin öljykenttiä, Suomi kouluttamassa Kurdeja, Suomi rajat auki vastaanottamassa valepakolaisia Afrikasta Pakistaniin. Vuosikymmen turvallisuusihmiset varoitteli nukkuvista soluista ja nyt nukkuvat prikaatit oikein majoitetaan ja ruokitaan perustamiskeskuksissa ympäri maata.\nBlogger 4. lokakuuta 2017 klo 19.20


Etusivu > Alueosastot ja valtakunnalliset ryhmät > Alueosastot ja valtakunnalliset ryhmät > Synja - sydännuoret ja -aikuiset\nSuomessa on jo yli 7 000 synnynnäisen sydänvian takia leikattua aikuista. Määrä kasvaa vuosittain noin 250 henkilöllä. Valtaosa synnynnäisesti sydänvikaisista henkilöistä voi elää täysin normaalia elämää - käydä töissä, harrastaa ja perustaa perheen. Osalla sydänvika aiheuttaa rajoituksia. Yleisimmin ne liittyvät ammatinvalintaan ja työssä jaksamiseen, fyysiseen suorituskykyyn tai lasten hankkimiseen. Rajoituksista huolimatta sydännuoret ja -aikuiset voivat elää täyttä elämää. Vertaistuki, tieto ja kuntoutus auttavat jaksamaan. Sydänlapset ja -aikuiset ry:llä on kolme koko maan kattavaa ryhmää, joista yksi on valtakunnallista toimintaa järjestävä Synja (sydännuoret ja -aikuiset). Kaikki yhdistyksen 13 vuotta täyttäneet ja sitä vanhemmat synnynnäisesti sydänvikaiset luetaan yhdistyksessä synjalaisiksi ja he saavat automaattisesti synjan postia. Mikäli synjan postia ei tule sydännuoren nimissä tai sitä ei tule ollenkaan, kannattaa tarkastaa yhdistyksen toimistolta, että sydännuoren tiedot ovat jäsenrekisterissä.\nYhdistyksen jäsenyys on talouskohtainen, mikä tarkoittaa, että vaikka jäsenyys on yhden perheenjäsenen nimissä, voi koko perhe osallistua yhdistyksen toimintaan. On kuitenkin muistettava, että jos jäsenyys on vanhemman nimissä, sydännuori on oikeutettu osallistumaan Synjan tapaamisiin niin kauan kuin asuu vanhempiensa luona. Kun nuori muuttaa omilleen, tulee hänen liittyä jäseneksi itse, mikäli haluaa osallistua yhdistyksen toimintaan ja synjan tapaamisille. Huomioittehan tämän, kun muutatte pois vanhempien luota omaan talouteen. Jäsenasioissa olkaa yhteydessä yhdistyksen toimistolle .\nVuosittain järjestetään valtakunnallisia tieto- ja vertaistukitapaamisia  ja infopäiviä. Jäsenlehdessä julkaistaan myös sydännuoria ja -aikuisia kiinnostavia artikkeleita. Jäsenille lähetetään lisäksi jäsenkirje, jossa tiedotetaan tulevista tapahtumista ja muista sydännuoria ja -aikuisia kiinnostavista asioista. Jäseniä tiedotetaan pääasiassa sähköpostiviesteillä, joten sähköpostiosoite kannattaa ilmoittaa toimistolle. Voit ilmoittaa uudet yhteystietosi täältä . Keskustelua käydään sydännuoria ja -aikuisia kiinnostavista asioista suljetussa ryhmässä Facebookissa , kannattaa liittyä ryhmään mukaan!\nSynjan toimintaa suunnittelee ja kehittää vapaaehtoisista synjalaisista koostuva Synjan työryhmä . Työryhmään kuuluvat Synjan syyskokouksen valitsemat edustajat sekä Sydänlapset ja -aikuiset ry:n aluesihteeri.\nSydänlapset ja -aikuiset ry:n hallituksessa, kuntoutustyöryhmässä ja lehtitoimikunnassa on myös Synjan edustaja mukana.\nVoit olla yhteydessä Synjan yhteyshenkilöihin, he kertovat lisää synjan toiminnasta.\nSynjan nuorten, alle 18-vuotiaiden yhteyshenkilö:\nNiina Wunsch , p. 040 9103 905\nSynjan aikuisten, yli 18-vuotiaiden yhteyshenkilö:\nJani Kujo , p. 044 0889 818\nSynjan yhteistapaaminen, Hämeenlinna \n2.11.2018 18:00 - 4.11.2018 14:00\n27.4.2018 15:00 - 29.4.2018 14:00


Lapissa kymmenen koronavirukselle altistunutta karanteenissa | lshp.fi\nJulkaistu 31.1.2020 klo 15.10\nLapin sairaanhoitopiirin alueella on yhteensä kymmenen Wuhan-koronavirukselle (2019-nCoV) altistunutta henkilöä karanteenissa. Näistä kuusi on ulkomaalaista ja neljä suomalaista. Ulkomaalaiset ovat matkailijoita, suomalaisista kaksi on matkailualan ja kaksi sairaanhoitopiirin työntekijöitä.\nLapin keskussairaalassa (LKS) on hoidettavana yksi kiinalainen Wuhan-koronaviruspotilas, jonka vointi ja yleistila on edelleen hyvä. Kahdelta LKS:ssa karanteenissa olevalta henkilöltä keskiviikkona 29.1.2020 otetut näytteet osoittautuivat negatiivisiksi. Kolmannelta henkilöltä otettujen näytteiden tuloksia odotetaan myöhemmin tänään perjantaina.\nAltistuneita on yhteensä 24, joista yli puolet on vielä tavoittamatta. He ovat osallistuneet matkailun ohjelmapalveluaktiviteettiin. Heidän henkilöllisyytensä selvittäminen on osoittautunut vaikeaksi. Lapin sairaanhoitopiirin apuna on kaksi THL:n asiantuntijaa, jotka selvittävät altistuneiden henkilöllisyyttä.


Lennon myöhästyminen ja korvaus | Lakiasiaintoimisto Lehtonen Oy\nLennon myöhästymisestä maksettava korvaus\nMaaliskuun toinen kirjoitus koskee lentomatkustajan oikeuksia lennon myöhästyessä. Olen tästä aiheesta pitänyt lukemattomia luentoja sekä auttanut matkustajia saamaan heille kuuluvia korvauksia. Seuraavassa on tiivistelmä yhdestä pitämästäni luennosta höystettynä aiheeseen liittyvällä haastehakemuksella. Missä tilanteessa siis lennon myöhästyminen aiheuttaa korvausvelvollisuuden?\nMinkä perusteella lennon myöhästymisestä tulee maksaa korvaus?\nLentomatkustajan oikeuksista annetussa asetuksessa (EY 261/2004) ei ole suoranaista oikeusohjetta, koskien lennon myöhästymistä ja korvausta, vaan korvauksen maksaminen lennon myöhästymistapauksissa, on johdettu 5 artiklan säännöksistä, jotka ensisijaisesti koskevat lennon peruuttamistilanteita. EU-tuomioistuin on yhdistetyissä asioissa C‑402/07 ja C‑432/07 annetun tuomion kohdassa 69 todennut, että asetuksen 5, 6 ja 7 artiklaa on tulkittava siten, että viivästyneiden lentojen matkustajat voidaan rinnastaa peruutettujen lentojen matkustajiin korvausta koskevan oikeuden soveltamisen kannalta ja että he voivat näin ollen vedota asetuksen 7 artiklan mukaiseen korvausta koskevaan oikeuteen.\nMikä on ”poikkeuksellinen olosuhde”?\nAsetuksessa ei ole suoraan määritelty termiä ”poikkeukselliset olosuhteet”. Asetuksen johdanto-osan perustelukappaleissa yksi ja kaksi luodaan asetuksen perusperiaatteet, jotka tulee ottaa huomioon asetuksen tulkinnassa. Nämä perusperiaatteet ovat matkustajien suojelun korkea taso sekä se, että lentojen peruuttaminen ja pitkäaikainen viivästyminen aiheuttavat matkustajille vakavia vaikeuksia ja haittoja. Kappaleessa 14 on määritelty ne tilanteet, jolloin lentoliikenteen harjoittaja voi vapautua asetuksen velvoitteista. Tällaisia tilanteita ovat ne tilanteet, jotka ovat johtuneet poikkeuksellisista olosuhteista ja, joita ei olisi voitu välttää, vaikka kaikki kohtuulliset toimenpiteet olisi toteutettu\nNäin ollen on katsottava, että lentomatkustajan oikeuksista annettu asetus antaa matkustajille määrättyjä oikeuksia niissä tilanteissa, joissa lento ei toteudu sovitulla tavalla. Lentoliikenteen harjoittaja voi vapautua korvausvelvollisuudesta ainoastaan erittäin painavilla syillä.\nLentomatkustajan oikeuksista annetun asetuksen soveltamiseen on käytössä, varsin kattavasti EU-tuomioistuimen oikeuskäytäntöä. Asetusta ei implementoida jäsenvaltioiden oikeusjärjestelmiin, vaan ne ovat voimaan tultuaan jäsenvaltioita sitovaa oikeutta. Näin ollen asetusten tulkinnassa on annettava EU-tuomioistuimen tuomioille merkittävämpi tulkinta-arvo kuin kansalliselle oikeuskäytännölle, varsinkin siinä tapauksessa, että kansallinen oikeuskäytäntö nojaa vahvasti vaihtoehtoisiin riidanratkaisijoihin.\nEU-tuomioistuin on ottanut useammassa tuomiossa kantaa lentomatkustajan oikeuksista annetun asetuksen 5 artiklan 3 kohdan mukaiseen korvauksesta vapautumisperusteeseen. Koska tuomioita on useita ja niiden sisältö on hyvin saman sisältöinen, keskitytään seuraavassa vain muutamaan uudempaan tuomioon sekä uusimpaan julkisasiamiehen ratkaisuehdotukseen.\nEU-tuomioistuimen ratkaisu C-549/07\nAsiassa C‑549/07 annetun tuomion kohdissa 21 ja 22 todetaan:\n”Kuten asetuksen N:o 261/2004 johdanto-osan 14 perustelukappaleesta ilmenee, yhteisön lainsäätäjä on tältä osin todennut, että tällaisia olosuhteita saattaa syntyä erityisesti poliittisesti epävakaissa oloissa, sääolosuhteiden ollessa kyseisen lennon suorittamiseen sopimattomat, turvallisuusriskien ja odottamattomien lentoturvallisuuteen vaikuttavien puutteiden ilmetessä ja lentoliikenteen harjoittajan toimintaan vaikuttavissa työtaistelutilanteissa.\nTästä asetuksen johdanto-osaan sisältyvästä toteamuksesta ilmenee, että yhteisön lainsäätäjä ei ole tarkoittanut, että nämä tapahtumat, joiden luettelo on lisäksi vain suuntaa antava, ovat itsessään poikkeuksellisia olosuhteita, vaan ainoastaan, että ne ovat omiaan aiheuttamaan tällaisia olosuhteita. Tästä seuraa, että kaikki tällaisiin tapahtumiin liittyvät olosuhteet eivät välttämättä ole tämän asetuksen 5 artiklan 1 kohdan c alakohdassa tarkoitettuja korvausvastuusta vapauttamisen perusteita.”\nTuomioistuin toteaa lisäksi tuomion kohdissa 39-41 seuraavaa:\n”On huomattava, että yhteisön lainsäätäjä ei ole tarkoittanut antaa kaikille poikkeuksellisille olosuhteille sitä ominaisuutta, että ne vapauttavat velvollisuudesta suorittaa matkustajille korvauksen lennon peruuttamisen johdosta, vaan ainoastaan niille poikkeuksellisille olosuhteille, joita ei olisi voitu välttää, vaikka kaikki kohtuudella edellytettävät toimenpiteet olisi toteutettu.\nTästä seuraa, että koska kaikki poikkeukselliset olosuhteet eivät vapauta vastuusta, on sen, joka aikoo vedota niihin, osoitettava lisäksi, että niitä ei olisi missään tapauksessa voitu välttää tilanteeseen soveltuvilla toimenpiteillä, toisin sanoen sellaisilla, jotka poikkeuksellisten olosuhteiden ilmetessä ovat erityisesti asianomaisen lentoliikenteen harjoittajan kannalta teknisesti ja taloudellisesti siedettävissä olevien edellytysten mukaisia.\nSen on osoitettava, että huolimatta siitä, että se olisi tehnyt kaikkensa käytettävissään olevien henkilökunnan ja kaluston sekä taloudellisten keinojen puitteissa, se ei aivan ilmeisesti olisi voinut – tekemättä kestämättömiä uhrauksia yrityksensä tuolloiseen kapasiteettiin nähden – välttää sitä, että poikkeukselliset olosuhteet, joihin se joutui, johtivat lennon peruuttamiseen.”\nEU-tuomioistuimen ratkaisu C-257/14\nAsiassa C‑257/14 annetun tuomion kohdissa 35 ja 41-42 todetaan:\n”Tämän jälkeen on muistutettava oikeuskäytännössä täsmennetyn, että koska kyseinen 5 artiklan 3 kohta on poikkeus periaatteesta, jonka mukaan matkustajilla on oikeus korvaukseen, sitä on tulkittava suppeasti.\nSitten on syytä todeta yhtäältä, että pääasiassa kyseessä olevan kaltainen vika, joka aiheutui lentokoneen tiettyjen osien ennenaikaisesta toimimattomuudesta, on tietysti odottamaton tapaus. Vaikka näin on, tällainen vika on aina erottamattomasti sidoksissa koneen erittäin monitahoiseen toimintajärjestelmään, ja lentoliikenteen harjoittaja käyttää sitä usein vaikeissa ja jopa äärimmäisissä – etenkin ilmastollisissa – olosuhteissa, ja lisäksi on selvää, ettei yksikään lentokoneen osa säily muuttumattomana.\nNäin ollen on katsottava, että lentoliikennettä harjoitettaessa kyseinen odottamaton tapaus liittyy lentoliikenteen harjoittajan toiminnan tavanomaiseen harjoittamiseen, koska on tavallista, että tämä kohtaa tämä tyyppisiä odottamattomia teknisiä vikoja.”\nAsiassa C-315/15 julkisasiamiehen antaman ratkaisuehdotuksen kohdissa 24-27 todetaan:\n”Lisäksi jonkin tapahtuman ilmenemiseen liittyviä olosuhteita voidaan pitää 5 artiklan 3 kohdassa tarkoitetulla tavalla ”poikkeuksellisina” vain, jos ne liittyvät tapahtumaan, joka asetuksen N:o 261/2004 johdanto osan 14 perustelukappaleessa lueteltujen tapahtumien tapaan ei liity asianomaisen lentoliikenteen harjoittajan toiminnan tavanomaiseen harjoittamiseen eikä luonteensa tai alkuperänsä vuoksi ole tämän tosiasiallisesti hallittavissa.\nUnionin tuomioistuimelle nyt käsiteltävässä asiassa jätetyistä huomautuksista ilmenee, että näiden kahden edellytyksen välillä on jotakin sekaannusta. Niissä nimittäin päätellään, että koska tapahtuma ei ole lentoliikenteen harjoittajan ennakoitavissa eikä tämän tosiasiallisesti hallittavissa, se on automaattisesti luokiteltava asetuksessa N:o 261/2004 tarkoitetuksi ”poikkeukselliseksi olosuhteeksi”.\nUnionin tuomioistuimen edellä mainitussa oikeuskäytännössä luettelemat edellytykset ovat kumulatiivisia. Tapahtumaa pidetään siis poikkeuksellisena olosuhteena silloin, kun se ei yhtäältä liity asianomaisen lentoliikenteen harjoittajan toiminnan tavanomaiseen harjoittamiseen eikä toisaalta luonteensa tai alkuperänsä vuoksi ole tämän tosiasiallisesti hallittavissa.\nJos jompikumpi näistä edellytyksistä ei täyty, tapahtumaa ei siis voida pitää ”poikkeuksellisena olosuhteena”. Tämä pätee linnun ja lentokoneen yhteentörmäykseen. Vaikkei se luonteensa tai alkuperänsä vuoksi olekaan lentoliikenteen harjoittajan hallittavissa, sitä ei kuitenkaan voida pitää tapahtumana, joka ei liity lentoliikenteen harjoittajan toiminnan tavanomaiseen harjoittamiseen.”\nYksinkertaistetusti siis, lentoyhtiö voi välttyä korvauksen maksamisesta jos tapahtuma ei ole lentoliikenteen harjoittajan hallittavissa ja tapahtuma ei liity lentoliikenteen harjoittajan toiminnan tavanomaiseen harjoittamiseen. Eli molempien seikkojen on täytyttävä, jotta lentoyhtiö ei joutuisi korvausta maksamaan. Tämä on se seikka, joka melkein aina näissä tapauksissa halutaan unohtaa.\nKenen tulisi kyetä osoittamaan, että lennon myöhästyminen on aiheutunut ”poikkeuksellisista olosuhteista”?\nLentomatkustajan oikeuksista annetun asetuksen 5 artiklan 3 kohdan perusteella näyttötaakka siitä, että lennon myöhästyminen on johtunut poikkeuksellisista olosuhteista, on siihen vetoavalla. Tämän lisäksi sen, joka aikoo vedota poikkeuksellisiin olosuhteisiin, on osoitettava, ettei poikkeuksellisia olosuhteita olisi missään tapauksessa voitu välttää tilanteeseen soveltuvilla toimenpiteillä.\nAsiassa C‑294/10 annetun tuomion kohdassa 25 todetaan:\n”Tässä yhteydessä asiassa C-549/07, Wallentin-Hermann, 22.12.2008 annetun tuomion (Kok., s. I-11061) 40 kohdassa todettiin, että koska kaikki poikkeukselliset olosuhteet eivät vapauta vastuusta, on sen, joka aikoo vedota niihin, osoitettava lisäksi, ettei niitä olisi missään tapauksessa voitu välttää tilanteeseen soveltuvilla toimenpiteillä, toisin sanoen sellaisilla, jotka poikkeuksellisten olosuhteiden ilmetessä ovat erityisesti asianomaisen lentoliikenteen harjoittajan kannalta teknisesti ja taloudellisesti siedettävissä olevien edellytysten mukaisia. Sen on nimittäin osoitettava, kuten saman tuomion 41 kohdassa täsmennettiin, että huolimatta siitä, että se olisi tehnyt kaikkensa käytettävissään olevien henkilökunnan ja kaluston sekä taloudellisten keinojen puitteissa, se ei aivan ilmeisesti olisi voinut – tekemättä kestämättömiä uhrauksia yrityksensä tuolloiseen kapasiteettiin nähden – välttää sitä, että poikkeukselliset olosuhteet, joihin se joutui, johtivat lennon peruuttamiseen.”\nEdellä mainittu siis tarkoittaa sitä, että vaikka lento olisi myöhästynyt poikkeuksellisten olosuhteiden takia, ei lentoyhtiö voi olla maksamatta vakiokorvausta jos lentoyhtiö ei pysty osoittamaan, ettei myöhästymistä olisi voitu välttää tekemättä kestämättömiä uhrauksia yrityksen kapasiteettiin nähden. Minusta tämä yksiselitteisesti siis tarkoittaa sitä, että kustannus lennon järjestämiseksi olisi sellainen, että lentoyhtiö voisi ajautua lähes konkurssin partaalle jos se sen tekisi. Kuinka usein tällaisia sitten tulee oikeasti vastaan?\n(Kuvassa: Havaijin Pearl Harborissa on aivan erinomainen ilmailumuseo)


A Smith and Wesson beats four aces: Vihreä talousrikollisuus vaatii irtisanoutumista puolueelta\nVihreä talousrikollisuus vaatii irtisanoutumista puolueelta\nOlemme juuri saaneet kuulla, että joku Sekoomuksen nuorisopoliitikko on murhannut naapurinsa, ja välittömästi alkoi naurettava ajojahti, jossa koko puolueen johtoa vaaditaan irtisanoutumaan yhden mielenvikaisen tekosista. Stubbin ei tarvitse irtisanoutua tappajan yhteyksistä puolueeseensa sen enempää kuin Soinin irtisanoutua kiihotuksesta kansanryhmää vastaan saaneen edustajan ajatuksista. Teko ja ajatus ovat kaksi eri asiaa.\nSuomalainen politiikka on niin läpikorruptoitunutta, että minkäänlaiset asiat eivät enää yllätä. Esitellään seuraavaksi Vihreät ja tässäkin blogissa aiemmin esitelty Päivi Harinen (Päivi Harinen ja hyväsisko-verkostot 1.6.2012). Viimeksi Harinen nousi blogissani tikunnokkaan saatuaan kaksi vuotta sitten kesällä 600.000 euroa tutkiakseen Suomessa asuvia somaleita:\n599 936 euroa tutkimushankkeelle, jossa on tavoitteena luoda uusia teoreettisia ja menetelmällisiä lähestymistapoja somalimaahanmuuttajien elämän, kansallisuuskokemusten ja kuulumisen tunteiden rakentumisen tutkimukseen. Hanke liittyy käsitteellisesti transnationaalista kansalaisuudesta käytyyn aikalaiskeskusteluun.\nTällä kertaa samainen Päivi Harinen on saanut suvaitsemattomuudesta osakseen:\nPohjois-Karjalan käräjäoikeus tuomitsi Joensuun kaupunginvaltuustossa vihreiden ryhmässä istuvan Päivi Harisen, 58, syytteen mukaisesti törkeästä kavalluksesta. Tuomioksi tuli maanantaina vuosi vankeutta ehdollisena ja oheisrangaistuksena 45 päiväsakkoa, rahassa 2 115 euroa.\nSyyte oli 76 000 eurosta, josta ilman juridista avustajaa käräjillä asiaansa hoitanut vastaaja myönsi määrällisesti 60 000 euroa. Käräjäoikeus päätyi tuomiossaan 72 000 euron anastukseen.\nTörkeäksi teon tekivät oikeuden mielestä huomattavan suuri summa, teon pitkäkestoisuus ja se, että teossa oli anastettu lähes kaikki äidin rahavarat.\nVille Niinistö - koska Vihreät irtisanoutuvat jyrkästi puolueeseenne pesiytyneestä talousrikollisuudesta? Kun koko Vihreä ideologia nojaa yksinomaan verotukseen ja tulontasaukseen, on ilmiselvää, että Vihreät imee pesusienen lailla juuri näitä päiviharisia. (H/T Murobbs).\nLisäys 21.10.2014 klo 7:20 Ilta=Sanomat uutisoi myös tuon Päivi Harisen tuomion, mutta toisin kuin Laajasalon murhassa (jossa lehti kirjoitti "kokoomuspomosta" alusta pitäen) tällä kertaa lehti ei mainitse sanallakaan tuomitun olevan Vihreä poliitikko.\nLähettänyt Kumitonttu klo 16.42\nTunnisteet: kommunismi, media, populismi, talous, vajakki, vihreät\nMurha ja kavallus ovat hiukan eri sarjan rikoksia.\n20/10/14 5:52 ip.\nRiippuu keneltä kavaltaa ja miten tappaa. Varasta valtiolta ja istut linnassa pitkään tai aja humalassa yli ja vapaudut vankilasta ennen kuin hovioikeuden päätöksestä on valitettu.\nPointti nyt ei ollut siinä. Oleellista on, että kuka helvetin hullu pitää tuota kokoomusnuorta "tyypillisenä" kokoomuslaisena tai kuka pitää Päivi Harista "tyypillisenä" vihreänä? Jokaisessa puolueessa on omanlaisiaan rikollisia, eikä niistä tarvitse irtisanoutua. Vasemmisto vaatti persuilta irtisanoutumista "rasismista", mutta se on silkkaa mielikuvilla leikkimistä. Sillä ei ole mitään tekemistä oikeasti yhtään minkään kanssa.\n20/10/14 6:04 ip.\nSuomessa ei enää menetä kansalaisluottamusta rikoksen vuoksi. Puolueilla on varmaan säännöissään pykälät, hyväksyvätkö he puolueen jäseneksi murhaajan. Voisi kuvitella, että murhaajan käytös ei noudata minkään suomalaisen puolueen ettisiä näkemyksiä.\nPitäisikö puolueen erottaa talousrikoksia tehneen jäsennesä, on hiukan eri asia. Tällöin moni näkyvä poliitikko saisi potkut puolueestaan.\n21/10/14 1:51 ip.\nNyt oli Pekka kyse siitä, että edustaako Harinen tai tuo Laajasalon mies puolueen sellaista yleistä linjaa, niin jokainen ymmärtää että ei edusta. Sellaisesta on ihan turva vaatia minkäänlaista irtisanoutumista. On päivän selvää että petokset ja murhat eivät kuulu politiikkaan eikä länsimaiseen käsitykseen oikeasta ja hyvästä.\nEn jaksa uskoa että tunnettu tappaja (pl. Kimmo Sasi) menisi vaaleissa läpi. Eikä yhdenkään puolueen imago - ehkä vasemmistoliittoa lukuunottamatta - kestäisi sellaista ehdokasta.\nPentti Linkola on Vihreä ja tunnetusti kannattaa ihmiskunnan laajamittaista tuhoamista, joten siinä mielessä puolueilla on toki eroja, mutta ei yksittäisen hullun takia tarvitse kaikkia puolueen kannattajia leimata.\n21/10/14 1:59 ip.\nOnneksi tästä ei sitten saatu bätmänille keissiä, vaikka vastatusten olivat lahtari ja neukku\n22/10/14 4:15 ip.\nKyllä tästä desantti Bätmän itselleen keissin rakensi.\n22/10/14 5:13 ip.


Rangers on menestynyt ulkoilmaotteluissa | NHL.com\nRangers on menestynyt ulkoilmaotteluissa\nNHL.com/FI tutki NHL:n ulkoilmaotteluiden historiaa numeroiden valossa\nLauantaisin tutkimme tilastoja, analysoimme joukkueiden tilanteita, vertailemme pelaajia ja kaivelemme kummajaisia rivien välistä. Niinhän sitä sanotaan, että tilastot eivät valehtele. Tällä kertaa pureudumme NHL:n ulkoilmaotteluiden tilastoihin.\nKun Ottawa Senators ja Montreal Canadiens kohtaavat lauantaina ulkojäällä, ilmassa on pakkasen ja lumihiutaleiden lisäksi historian siipien havinaa. NHL-historian ensimmäinen ottelukierros pelattiin 19. joulukuuta 1917, ja samat joukkueet kohtasivat silloinkin.\nUlkoilmaottelut ovat tulleet vakituiseksi osaksi NHL:n kausirytmiä, mutta tässä Scotiabank NHL100 Classic -tapahtuman kohtaamisessa on jotain erityistä. Satavuotisjuhlan kunniaksi on hyvä paikka luoda katsaus takavuosien ulkoilmatapahtumiin.\nNHL:n nykyjoukkueista peräti 23 on päässyt esiintymään ulkoilmaotteluissa. Ulkojäällä eivät ole vielä pelanneet Arizona Coyotes, Carolina Hurricanes, Columbus Blue Jackets, Dallas Stars, Florida Panthers, Nashville Predators, Tampa Bay Lightning ja Vegas Golden Knights. Peräti 12 joukkuetta on pelannut enemmän kuin yhden ottelun ulkona.\n[Lisää aiheesta: Boston ja Chicago kohtaavat ulkojäillä 2019]\nEniten ulkoilmaotteluita on Chicago Blackhawksilla, kaikkiaan viisi. Ykkösasema ei ole uhattuna, sillä Blackhawks pelaa kuudennen pelinsä ulkojäällä uudenvuodenpäivänä 2019, kun se kohtaa Notre Dame Stadiumilla Boston Bruinsin.\nNHL-piireissä alkaa olla paljon ihmisiä, joita ulkoilmapelit ovat koskettaneet edes jollain tavalla. Katsojien lisäksi peleihin on ottanut osaa 658 pelaajaa ja valmentajaa. Kaiken kaikkiaan 22 ulkoilmaottelussa on käynyt 1 208 317 katsojaa. Ottelukohtainen yleisökeskiarvo on 54 924 katsojaa.\nSuurin katsojamäärä on ollut Toronto Maple Leafsin ja Detroit Red Wingsin kohtaamisessa uudenvuodenpäivänä 2015, jolloin Michigan Stadiumille kerääntyi uskomattomat 105 491 katsojaa.\nUlkoilmaotteluista 13 on järjestetty amerikkalaiseen jalkapalloon tarkoitetuilla stadioneilla ja kahdeksan baseballstadioneilla. Jalkapalloareenalla on pelattu vain yksi ottelu. Yankee Stadiumilla ja Heinz Fieldillä on pelattu kaksi ottelua.\nEnsimmäinen NHL:n runkosarjan virallinen ulkoilmaottelu pelattiin Edmontonin Commonwealth Stadiumilla marraskuussa 2003, ja siinä kohtasivat Montreal Canadiens ja Edmonton Oilers. Pelaajat saivat vetää kunnon alusasut alle, sillä ottelu pelattiin lähes 20 asteen pakkasessa.\nJos tarkastellaan NHL:n virallisia runkosarjan ulkoilmaotteluita, 22 ottelussa on tehty yhteensä 121 osumaa. Maaliverkko on siis heilunut ahkerasti, sillä peleissä on tehty keskimäärin 5,5 maalia. Kun katsoo ulkoilmaottelun, näkee todennäköisesti ainakin yhden osuman. Peleissä ei olla koskaan jääty ilman maaleja varsinaisella peliajalla.\nUlkoilmaotteluissa on tehty kahdesti 10 osumaa. New York Rangers voitti vuoden 2014 Stadium Series -ottelussa paikallisvastustajansa New Jersey Devilsin maalein 7-3. Rangers pääsi kunnolla ulkopelin tunnelmaan, sillä 11 kenttäpelaajaa merkkautti pelissä tehopisteitä. Pelitapahtumissa Rangers ei kuitenkaan ollut mitenkään ylivoimainen, sillä se voitti laukaukset vain 26-22.\nNew York Rangers on ollut muutenkin vireessä ulkoilmaotteluissa. Se on voittanut kaikki kolme ulkojäillä pelaamaansa ottelua. New Jersey Devilsin kaatamisen jälkeen Rangers voitti toisessa paikallispelissä New York Islandersin 2-1. Vuoden 2012 Winter Classicissa Rangers kaatoi Philadelphia Flyersin 3-2.\nToisen kerran kymmeneen maaliin yllettiin vuoden 2009 Winter Classicissa, kun Detroit Red Wings voitti Chicago Blackhawksin 6-4. Puolet ottelun maaleista tehtiin ylivoimalla. Detroitin Jiri Hudler oli hyvässä vireessä ja iski tehot 2+1=3.\nChicagon ulkoilmapelit ovat olleet kokonaisuutena hyviä tapahtumia, mutta tuloksellisesti intiaanipaidoilla on paljon parantamisen varaa. Blackhawks on nimittäin voittanut viidestä ulkoilmaottelustaan vain yhden. Philadelphia Flyers on hävinnyt kaikki kolme otteluaan.\nBlackhawksin pelattujen otteluiden määrä näkyy ulkoilmaotteluiden kaikkien aikojen pistepörssissä. Sitä johtaa Jonathan Toews, joka on nakuttanut neljässä pelaamassaan ottelussa tehot 2+4=6. Toewsin asemassa ei ole sikälikään paljon hämmästeltävää, koska hän on kirjauttanut NHL-uransa 749 ottelussa yhteensä 644 tehopistettä.


Joulun paras hetki? - Sivu 5 - Joulun Taikaa. . .\nJoulun paras hetki?\nRe: Joulun paras hetki?\nViesti Kirjoittaja adventtityttö » 12 Marras 2015, 21:36\nParhaita hetkiä on paljon!!\nEsim. ensimmäisen adventin kirkko, ja tietysti ed. iltana/yönä jouluradion aukeaminen.\nAaton aaton ilta, kun kiire alkaa vähentyä ja kaikki on valmista jouluun. Riippuen tietysti ollaanko kotona vai mummulassa (vanhempieni luona). Vanhempien luona aattoaamu on aina tunnelmallinen, koristellaan kuusi yms. ja illalla joulusaunan jälkeen lahjojen jakaminen ja rentoutuminen. Jouluyö kun ei ole kiire minnekään, saa vain olla ja nauttia joulusta.\nLiittynyt: 12 Syys 2013, 11:47\nViesti Kirjoittaja Kiisa » 20 Marras 2015, 09:25\nHirveän vaikea sanoa juuri sitä parasta hetkeä, mutta kyllä yksi parhaista on se, kun aatonaattoiltana on kaikki valmista ja saa istahtaa tv:n eteen ensimmäisen kinkkuvoileivän ja viinilasillisen kera.\nToinen on oikeastaan koko aatto, se ihana seesteinen hetki aamulla, kun on hämyisää, kuusi loistaa ja kynttilät palaa, taustalla joululaulut radiosta tai Joulupukin kuumalinja. Myös se hetki on aina täynnä tunnelmaa, kun odotetaan pukkia ja lapset meinaa mennä ihan sekaisin jännityksestä. Muistan itse, miltä se aina tuntui.\nJouluelämää: Tuo ääni tiukujen\nViesti Kirjoittaja JapeTonttu » 24 Marras 2015, 12:10\nIhan mahdotonta valita yksittäistä suosikkihetkeä.\nKaikki valmistelut on ihania hetkiä. Varsinkin nyt kun järjestän avomieheni kanssa pientä tunnelmaa koristeilla sun muilla. Lähdemme kuintekin sitten molemmat omille porukoillemme joulunviettoon. Yksi ihania hetkiä onkin mennä junalla 5 tuntia etelästä pohjoseen aj nähdä ikkunapaikalta sitä lumen määrää kun se vaan kasvaa ja kasvaa. Junassa on myös oiva hetki lukea talvikirjoja tai katsoa läppäriltä jouluisia elokuvia /sarjoja.\nKotona ihana hetki on laittaa kuusi pystyyn. Kun siihen laittaa ensimmäiset koristeet ja olohuoneeseen jouluvalot, se on ihanaa.\nYstävien kanssa pidetään jonain päivänä ennen joulua yhteiset pienet juhlat, joissa maistellaan jouluherkkuja ja katsotaan yhdessä joku jouluinen elokuva. Se on kanssa todella tunnelmallista. yleensä vietetään ne ystäväni luona, joka asuu hautausmaan lähettyvillä jasamalla reissulla vien isän haudalle kynttilän. Vielä kun olisi vähän liukasilma niin pääsisi sinne potkurilla menemään.\nItse koko aatto on yksi ihana hetki; aamulla kun syö joululimppua ja kuumaa kakaota aamupalaksi samalla kun katsoo Joulupukin kuumaa linjaa ja lukee Kunnaksen Suomalaista tonttukirjaa. Se on yksi ihan parhaista hetkistä.\nAattona siskon kanssa yhdessä katsomamme viimeinen jakso The joulukalneterista on minulle aina tärkeä. Se viimeinen jakso alottaa itselläni pienen riehakoinni ja oikein hypetyksen ja tajunnan, että nyt on Jouluaatto.\nJoulusauna on kanssa yksi tärkeimpiä hetkiä. Välillä saunon yksin, välillä äitin kanssa. Jouluna ehkä mieluummin teen sen yksin ja rauhoitun jouluisten ajatusteni kanssa. Jos oikeinvilliinnytn niin käyn takapihalla vähän lumessa kierimässä.\nKaikkein huippuhetki on varmasti se lahjojen avaus Samu Sirkan Joulutervehdystä katsoessa ja se jatkuu aina jouluyöhön asti.\nLiittynyt: 06 Marras 2012, 21:27\nViesti Kirjoittaja kanelikahvi » 03 Joulu 2015, 19:43\nKai se jouluaattoaamuun herääminen on. Rakastan kyllä myös joulupäivän aamua.\nJouluaattoaamuna herään aina järjettömän aikaisin, intoa täynnä kuin ilmapallo. Vaikka olisin mennyt nukkumaan kuinka myöhään\njoulu on tunne\nViesti Kirjoittaja Katikki » 21 Joulu 2015, 12:41\nJoulun paras hetki EI ole just tällä hetkellä. Koti näyttää kaikkea muuta kuin jouluiselta! Pölynimuri keskellä lattiaa, pöytäliinat ja lakanat ja pyyhkeet läjässä ikkunapenkillä, pakkaustarvikkeet levällään ruokapöydällä, eilen imuroidulla lattialla rahisee hiekka ja koirankarvat kerääntyy villakoiriksi nurkkiin... Tuleeko tästä IKINÄ valmista???!!! Ääh, ja stressiä pitäis välttää... Oikeasti mitään hirveän työlästä ei ole tekemättä, mutta nyt on juuri se "kuollut hetki" johon äidin kanssa otettiin pienet napanterit... Pitäisköhän käydä baarikaapilla?\nViesti Kirjoittaja Omppu » 21 Joulu 2015, 15:45\nMinä taidan omalla tavallaan pitää näistä joulun ajan tissutteluhetkistä . Katikin tapaan minä en naukkaile itse, vaan tissuttelija on meidän kuopus. Minä yleensä pötkötän sängyssä, kun neiti imee kainalossa tissumaitoa. Voin vain miettiä, mitä on saatu aikaan ja huokaista hetken, kunnes taas on tartuttava toimeen.\nViesti Kirjoittaja tallilyhty » 24 Syys 2017, 18:51\nMinulle parasta on koko syksyn jatkuva joulun odotus ja suunnittelu. Se vaan on jatkuvasti mielessä ja saa minut hyvälle tuulelle.\nJouluaatossa parasta on puolenpäivän aikoihin alkava hetki, kun siskoni ja isäni lähtevät haudoille ja minä jään äidin kanssa kotiin kattamaan ja valmistamaan viimeisiä ruokia. Tuolloin pystyn aamupäivän hälinän jälkeen jotenkin rauhoittumaan ja asennoitumaan juhlan tuntuun, laittamaan pöydän ja illan koristelut, kynttilät ynnä muut loppusilaukset rauhassa valmiiksi. Toinen paras hetki on upea joulupöytä ja ateriointi, kun koko perhe on yhdessä ja nautiskelee ihania suosikkiruokia ja samppanjaa.\nViesti Kirjoittaja Joulutähti » 28 Loka 2018, 19:33\nVaikea sanoa yksi joulun paras hetki, joten tässä top 5 kronologisessa järjestyksessä:\n1. Kun työt on viimein hoidettu siihen malliin, että voi hyvillä mielin lyödä hanskat tiskiin ja lähteä joulun viettoon.\n2. Aatonaattoilta, kun kaikki on suunnilleen valmiina aattoa varten. Kynttilät palavat, kuusi koristeineen kimmeltää kauniisti, lapset ovat viimein nukahtaneet ja miehen kanssa nautitaan tunnelmallisessa kodissa glögiä tai vaikkapas lasilliset kuohuvaa.\n3. Aattoaamun hämyssä riisipuuron laittaminen uuniin ja Joulupukin kuumalinja.\n4. Lasten riemu joululahjoista.\n5. Aattoillan tunnelmointi miehen kanssa kaksin.\nViesti Kirjoittaja tallilyhty » 29 Loka 2018, 14:16\nOlen tähän jo vastannut, mutta muistin vielä kuinka ihana on aaton iltapäivänä jossakin kolmen-neljän maissa ulos hetkeksi laskeutuva ”sininen hetki” - ei siis vielä pimeys vaan auringonlaskun viime hetket. Se on vaan niin kaunista, etenkin jos ulkona on lunta.\nViesti Kirjoittaja tonttu76 » 29 Loka 2018, 21:46\ntallilyhty kirjoitti: ↑\n29 Loka 2018, 14:16\nOih, samaan yhdyn minäkin. tuossa hetkessä on sitä jotain


Sateenkaarinuori Milli löysi yhteisön seurakunnasta – ”Usko on elämäni voimavara” - Kirkko ja kaupunki\nnull Sateenkaarinuori Milli löysi yhteisön seurakunnasta – ”Usko on elämäni voimavara”\nMilli ja nuorisodiakoni Hanne Malkki osallistuivat Sateenkaari Siiven iltaan Espoon Leppävaarassa.\nEspoon seurakunnissa halutaan, että sateenkaarinuoret voivat kokea hyväksyntää ja yhteisöllisyyttä. Tämä vaatii aktiivista työtä asian eteen.\nEspoon seurakunnissa toimitaan aktiivisesti, jotta seksuaali- ja sukupuolivähemmistöihin kuuluvat voivat kokea itsensä tervetulleeksi kirkkoon. Jokaisessa seurakunnassa on sateenkaaritoiminnan yhteyshenkilöt ja toimintaa ohjaavat yhteisesti sovitut tavoitteet.\nIlman soraääniä tämä ei tapahdu. Osaa luottamushenkilöistä arveluttaa seurakuntien läsnäolo Pride-viikolla. Myös keskustelu sateenkaariparien kirkollisesta vihkimisestä jakaa mielipiteitä, vaikka avioliittoasiaa ei sateenkaaritoiminnassa nosteta erityisesti esille.\nKaikkein olennaisin kysymys seksuaali- ja sukupuolivähemmistöihin kuuluville on, hyväksytäänkö heidät sellaisena kuin he ovat. Kysymys on askarruttanut myös Milliä, joka on löytänyt itselleen tärkeän vertaisyhteisön seurakuntien sateenkaarinuorten toiminnasta eli Sateenkaari Siivestä Leppävaarassa.\nVaikka maailmani kaatuisi, on olemassa suurempi voima, joka rakastaa ja välittää. – Milli\nMilli kertoo huomanneensa jo hyvin nuorena, että häntä kiinnostivat tytöt, eivät pojat. Osa hänen läheisistään ei vuosikausiin hyväksynyt tätä. Isoäidin tuki auttoi.\n– Mummini opetti, että Jumala ei tee virheitä ja että Jeesus rakastaa minuakin. Usko on elämäni voimavara. Vaikka maailmani kaatuisi, on olemassa suurempi voima, joka rakastaa ja välittää, Milli sanoo.\nKoulussa ja harrastuksissa Milli tunsi usein olevansa yksin. Rippikoululeirillä hän ei uskaltanut puhua ohjaajille. Muutamalle leiriläiselle hän avautui. Seurakuntien sateenkaarinuorille suunnattu toiminta on auttanut häntä, ja erityisesti hän kiittää Espoonlahden nuorisodiakoni Hanne Malkkia tuesta.\n– Toivon, että kaikissa kirkon tilaisuuksissa voisi aina kokea itsensä tervetulleeksi. Yleensä työntekijöiden puolelta se onnistuukin, mutta seurakuntalaisilta voi tulla yhä arvostelevia katseita, Milli kertoo.\nMillillä ja Hanne Malkilla riittää puhuttavaa.\nJokaisessa seurakunnassa toimii yhteyshenkilö\nHanne Malkki on muutaman viime vuoden ajan toiminut oman työnsä ohella sateenkaariväen yhteyshenkilönä. Työhön kuuluvat muun muassa sateenkaarinuorten illat, joissa on nyt syksyn aikana käynyt 10–17 nuorta. Vaikka työtä on myös vastustettu, hän kertoo saaneensa työyhteisöltä ja esihenkilöiltä tukea. Kaupunki palkitsi seurakunnat Tassu-palkinnolla yhdenvertaisuustyöstä nuorille suunnatun Haave-leirin toteuttamisessa.\nSeurakuntien monikulttuurisuustyön asiantuntija Matti Peiponen koordinoi sateenkaaritoimintaa. Espoossa on hänen mukaansa keskusteltu sateenkaarimessujen järjestämisestä. Tähän asti on päädytty siihen, että Kallion seurakunnassa Helsingissä pidettävät messut riittävät. Hän on niissä itsekin käynyt ja myös saarnannut.\nPeiposen mukaan sateenkaaritoiminta on vähemmistöön kuuluvien ihmisten palvelemista ja toimintaa heidän kanssaan. Sitä ei sen vuoksi ole linjattu luottamuselimissä, vaan asioista on sovittu kirkkoherrojen ja seurakuntayhtymän johdon kesken.\nPohjan toiminnalle luo asiakirja, jossa korostetaan, että jokainen on tervetullut. Ihmisiä ei kohdata ongelmana, ilmiönä tai periaatekysymyksenä, vaan yksilöinä, joiden elämänkysymykset otetaan vakavasti. Seurakuntien toiminnan on oltava osallistujille henkisesti turvallista. Syrjintään puututaan, jos sellaista esiintyy.\nEspoon seurakunnissa halutaan varmistaa, että seurakuntien tilaisuuksissa on turvallista olla. Sateenkaariväelle järjestetään myös omia nuorteniltoja.\nPridesta äänestettiin kirkkoneuvostossa\nSateenkaaritoiminta nousi esille Espoon yhteisessä kirkkoneuvostossa. Neuvoston jäsen Olli Nuosmaa esitti, että seurakuntien ensi vuoden talousarvion toimintasuunnitelmasta olisi poistettu yksi lause. Sen mukaan yhteisen sateenkaarityön keskeinen toiminnallinen tavoite on pääkaupunkiseudun seurakuntien oman ohjelman tuottaminen Helsinki Pride 2021 -viikolle. Muutosesitys kaatui äänin 7–6.\nNuosmaan mukaan on hyvä, että seurakunnissa halutaan madaltaa seksuaali- ja sukupuolivähemmistöjen kynnystä osallistua toimintaan. Hän tuntee monia vähemmistöihin kuuluvia ja ymmärtää tuen tarpeen.\nNuosmaa kertoo olevansa vain miehen ja naisen välisen kirkollisen avioliiton kannattaja. Häntä hämmentää keskustelu sukupuolen moninaisuudesta. Prideen osallistumisen hän nosti kuitenkin esille siksi, että hänestä tuntui erikoiselta, että yksittäinen tapahtuma esiteltiin suunnitelmassa koko vuoden päätapahtumana.\n– On muitakin, jotka tarvitsevat tukea, kuten vanhukset ja vammaisryhmät, joiden parissa diakoniapappina tein työtä, Nuosmaa sanoo.\nMatti Peiposen mukaan Prideen osallistuminen ei ole kannanotto, vaan tarkoitus on palvella seurakuntalaisia. Vaikka kirkon sisällä on erilaisia mielipiteitä, asioista pitää hänen mukaansa aina keskustella kunnioittavasti ja ihmisiä lokeroimatta.


Kirkkoympäristön vaaliminen maankäytön suunnittelussa ja maisemanhoidossa | Suomen Kotiseutuliitto\nTakaisin Kirjaesittelyt 2009\nSe kuuluisa kirkko keskellä kylää\nKirkkopalvelujen toimittama vihkomainen 100 % uusiopaperille painettu julkaisu on pääosin marraskuussa 2007 pidetyn seminaarin puheenvuoroista koottu. Artikkelit valaisevat kulttuurimaisemaan liittyviä käytännöllisiä ja arvokysymyksiä kohteena kirkkorakennukset ympäristöineen.\nSe on suunnattu ympäristökysymysten kanssa toimiville, niin viranomaisille, luottamushenkilöille kuin järjestöihmisillekin, mutta antaa paljon myös tavalliselle kulttuurimaisemakysymyksistä kiinnostuneelle kansalaiselle. Julkaisu on osa Kirkkopalvelujen Kirkko ja kulttuuriympäristö -projektia, jossa mm. Suomen Kotiseutuliittokin on ollut yhtenä kumppanina.\nTakakannen tekstin alku ei kyllä vakuuta. ”Ihmiskunnalla on käytettävissään suuremmat tekniset ja taloudelliset resurssit kuin koskaan. Tuloksena syntyy maisemia, joissa ihmisen toiminta ei ole enää vuorovaikutuksessa luonnon kanssa. Näitä maisemia ei voi siten enää kutsua kulttuurimaisemiksi.” Onneksi sisäsivun tekstit eivät välttämättä tue tätä väitettä.\nOn aika uskaliasta väittää, etteivät Vatikaani, New Yorkin Manhattan, Helsingin Suurtori tahi Tammerkosken historiallinen miljöö olisi kulttuurimaisemia. Toivottavasti lipsahdus ei kerro laajemmin näkemyksestä, jonka mukaan kulttuurimaisema löytyy vain Hämeenkyröstä tai Hattulan kirkon ympäristöstä. Kyllä ihmisen arkiympäristö sekin on kulttuurimaisemaa – esteettistä ja arvostettua tai ei, mutta kulttuurimaisemaa silti.\nTeos keskittyy siis esittelemään kulttuurimaisemaa lähinnä kirkkoympäristöjen näkökulmasta. Kirkko keskellä kylää, ammoin sinne rakennettu tai juuri pystytetty. Tässä tapauksessa pääosin ammoin rakennettu ja liberaalin talouselämäpeikon luoman ostoskeskuksen pahasti uhkaama.\nKirkko on ollut liikenteellisten solmukohtien keskeinen monumentti, usein esikristilliselle kulttipaikalle rakennettu symboloimaan uuden uskonnon, uuden etiikan ylikäypäistä voimaa. Ja hyvä niin.\nKirkot olivat myös maisemallisia painopisteitä, jotka sittemmin on kätketty istutetun ja ylikasvaneen puuston sisään, näin itse asiassa vanhat palvontapaikat, pyhät karsikot, ovat palanneet kätkemään kulttipaikan sydämen vierailta katseilta.\nNäitä kulttipaikkaviheralueita toki on monenlaisia ja niillä ja niiden hoidolla on omat laatuluokituksensa kuten Aino-Kaisa Nuotio omassa artikkelissaan kirjoittaa. (Sivun35 kuvituksessa on joku ongelma, joka ei allekirjoittaneelle auennut).\nHannu Vallas toki tietää kertoa, että näitä umpeen kasvaneita pyhiä lehtoja on alettu aukoa niin, että rakennukset taas pääsevät arvoaan vastaavasti esille. Mutta kirkko ympäristöineen on paitsi visuaalinen kokonaisuus myös äänimaisemaan liittyvä vaikuttaja, kuten professori Maunu Häyrinen artikkelissaan toteaa. Ja jatkaa, kuinka hyvin kristillinen kellojen pauhu edelleenkin dominoi Euroopassa jättäen varjoonsa uuden valtauskonnon, islamin, rukoukseen kutsun.\nYlitarkastaja Anna-Leena Seppälä tarjoaa lukijalle oivan paketin kirkkojen ympäristöä ja kirkkomaita koskevan lainsäädännön suojelevista mahdollisuuksista, mutta suojelu ja ympäristön uudistaminen arvoja kunnioittaen ei ole helppoa, kuten Liisa Nummelinin esimerkit Eurajoelta ja Kiikoisista osoittavat.\nEikä Liisa Tarjannekaan välttämättä luota lakitekstien ohjaavaan vaikutukseen vaan kannustaa luottamushenkilöitä valppauteen vaikutusten arvioinnissa. Muutkin puheenvuoroista artikkeleiksi kehitetyt näkökulmat askartelevat ympäristön muutoksen ongelmatiikan kanssa.\nMutta lukijalle tulee mieleen rohjeta kysyä, missä on etnografinen preesens, missä on se historiallinen ajankohta, mihin rakennetun ja rakentuvan ympäristön muutosprosessi pitäisi tai olisi pitänyt pysäyttää, että tulos olisi tyydyttävä. Että kulttuurimaisema olisi ”oikea”.\nJokaisen pitäisi toki tuntea julkaisun kannessa oleva kirkollinen maisema. Mutta olisi sen voinut sivistymättömälle sisäsivulla kertoakin, niin kuin yleensä on tapana.\nLopuksi kiitoksia paitsi itse julkaisusta, informatiivisesta ja hyvin taitetusta (Jukio Kallio). Ja erityiskiitokset loppusivuilla tarjotusta käsitepaketista (miksi aina loppusivuilla, kun käsitteet on jo käytetty teksteissä), hyvistä www-sivuviitteistä ja keskeiskirjallisuuden luettelosta.


Style and jewels: Raitoja ja pinkkiä\nRaitoja ja pinkkiä\nIltapäivällä kotiuduimme maaseudun rauhasta ja on kiva huomata miten luonto on muuttunut sinä aikana. Vajaa viikko pois kotoa ja pääkaupunkiseudulta ja sillä aikaa kevät on edennyt aimo askeleen eteenpäin. Aivan ihanaa, kun pihapiirin pensaisiin on ilmestynyt vihreitä lehtiä ja valkovuokot aloittaneet kukinnan.\nYleensä asuni ovat värimaailmaltaan melko hillittyjä, mutta välillä intoudun käyttämään kirkkaampia värejä tai kirjavampia kuoseja. Ajatus viimeviikkoiseen asuun lähti uudehkosta raitapaidasta. Kaapistani löytyy yksi punavalkoinen raitapaita, mutta muuten paitojen väreissä toistuvat yleensä valkoisen lisäksi musta tai tummansininen. Aiemmin keväällä näin jossain kaupassa pinkkivalkoisen paidan ja väriyhdistelmän raikkaus ihastutti. Paita sattui olemaan hyvässä alennuksessa, joten mukaanhan se lähti.\nTällä kertaa yhdistin siihen pinkin neuletakin ja harmaat housut, kesällä freesi kokonaisuus syntyy yhdistämällä siihen valkoista.\nKyllä osaa taas arvostaa nopeaa nettiä: blogin päivitys onnistui suit sait ja olen päässyt lukemaan ja kommentoimaan muiden postauksia. Pienistä asioista voi saada ison ilon.\nLähettänyt Belladonna klo 21.18\nTunnisteet: pinkki, raitapaita\nmaiju 22.4.2015 klo 21.38.00\nKiva nähdä sinulla pinkkiä. Tykkään kokonaisuudesta.\nBelladonna 22.4.2015 klo 22.41.00\nTykkään tosi paljon pinkistä, vaikken kovin usein sitä itse käytäkään. Siksi onkin mukava katsella sitä väriä sun päällä.\nOuti Krimou/Outi's life 22.4.2015 klo 21.58.00\nRaikas väri ja sopii sinulle hyvin.\nKiitos, pinkki on mulle aika hyvä väri.\nTiia K 22.4.2015 klo 22.14.00\nVitsi sulle sopii aivan täydellisesti pinkki, aivan ihana väri. <3\nBelladonna 22.4.2015 klo 22.42.00\nSe on yksi mun suosikeista, vaikka käytänkin harvoin.\nElämää Onnenpähkinässä 23.4.2015 klo 7.02.00\nNiin pirteä kokonaisuus!\nBelladonna 23.4.2015 klo 10.51.00\nPinkki ja valkoinen on pirtsakka yhdistelmä.\nTeija Hakula 23.4.2015 klo 10.40.00\nKeväisen raikas asu, tykkään!\nBelladonna 23.4.2015 klo 10.52.00\nTuntuu ihan mukavalta, kun raikkaita värejä tulee kevään myötä käytettyä enemmän.\nMokkajakku jälleen ja iloista vappua!\nKeinonahkainen pliseerattu hame\nRuskeita sävyjä mekossa\nMokkajakku ja bootcut-farkut\nTorstain harmaa hame ja sukkahousukriisi\nTummansinistä ja vaaleanruskeaa\nRaitapaita ja pitkä liivi


www.bobpars.com - Törkeän halpa hintataso. Kenelläkään kokemuksia kaupasta? - Konespottaus ja Valokuvaus - FlightForum.fi\nwww.bobpars.com - Törkeän halpa hintataso. Kenelläkään kokemuksia kaupasta?\nAloittanut Matti Kokkonen, Elokuu 10, 2010\nLueskelin tuossa dpreviewissä kameroiden arvosteluja, kun silmään osui sivuston ylälaidassa oleva banneri, jossa mainostettiin uutta Canon EOS 7D-runkoa vajaalla 800 dollarilla. Avasin linkin, joka vei Bobpars.com nimisen kiinalaisen verkkokaupan sivuille. Hintataso vaikutti ensisilmäyksellä suorastaan röyhkeän halvalta, muitakin kuin pelkästään tuota mainostettua 7D:tä myydään puoleen hintaan tai allekkin jos verrataan vastaaviin suomalaisiin liikkeisiin. Tuossa pari esimerkkiä:\n-Canon EOS 50D runko 499 dollaria: http://www.bobpars.com/product_info.php?cPath=39_49&products_id=1519\n-Canon 70-200 mm f/4 L IS USM 809.69 dollaria: http://www.bobpars.com/product_info.php?cPath=39_50&products_id=721\n-Nikon D90 469.99 dollaria: http://www.bobpars.com/product_info.php?cPath=39_49&products_id=1485\n-Nikon 300 mm AF-S VR f/2.8G IF-ED Nikkor 1669.36 dollaria: http://www.bobpars.com/product_info.php?cPath=39_50&products_id=694\nMaksutapana on normaali PayPal, ja sivusto vaikuttaa siistiltä ja luottavalta. Uskaltaisitteko tilata esimerkiksi jonkun arvokkaan linssin tai järkkärin kyseisestä paikasta? Tai onko kukaan kuulut kokemuksia tuosta/tai kenties itse tilannut jotain?\nEDIT: PayPalia ei siis voi käyttää normaalitilanteessa maksutapana!\nWTF Canonin 100-400mm saa 848.99 dollarilla nyt kiinnostas tietää onko vielä luotettava kauppa!\nYleensä kun on liian hyvää olla totta, se on.\nPayPallia ei voi käyttää, ellet ole 5 kertaa tehnyt kauppaa ensin vaijerilla. Tai sit jos ostat kerralla yli 5000 taalalla, niin seuraavalla kerralla saat sitten ostaa PayPalilla.\nNo, ei se välttämättä oo nyt niin halvan näköinen että varma kusetus olisi. 5DMK2 on $1499. Siihen $50 kuljetus on karkeesti 1550. Se käännetään jöröiksi, niin saadaan 1200 johon alv on karkeesti €1500. Noo, halpahan se on.\nKannattaa lienee odottaa jonkin aikaa, että näkee onko joku saanut sieltä tavaraa?\nHmmm, nyt kun alkujärkytyksestä on selvitty niin ei tuo liiike loppupeleissä kaikissa tuotteissa niin kamalan halpa ole, esimerkiksi EOS 450D kittiä myydään 539 dollarilla.\nLaskin että tuo EOS 7D-runko tekisi postikuluineen ja alveineen tämän hetken kurssilla vain 761.37 euroa, esimerkiksi Cyberphotossa hinta on jo 1461 euroa + noin 10 euron postikulut. Tuohon Kiinasta tilattuun versioon pitäisi hyvin luultavasti hankkia vielä uusi laturi tai ainakin parin euron sovitin europistokkeeksi. Tuo Aleksin mainitse 100-400 L näyttää kyllä myös aika halvalta...\nNoh, en ainakaan vielä ole tilaamassa tuolta mitään, mutta mielenkiintoinen olisi ihan kuulla, että onko kenelläkään kokemuksia tuosta\nEDIT: sanamuoto oikeaksi\nOn varmaan juu hyvä kauppa äkkiä tilaamaan! Tuolla on klasikko 40D:täkin hyllyssä ja näyttääpä löytyvän orkkis 5D:tä myös, ovat varmaan ostaneet tehtaan loppuvaraston kun noita ei muualta enää ole saanut pitkään aikaan...\nMitä tulee neekerimallien suhteessa kalliimpaan hintatasoon niin tokihan sitä suostuu huijattavaksi muutamalla sadalla lisää niin saa prosumer tasoisen huijauksen\nTilatkaa joku äkkiä jotain - rupesi kiinnostamaan Saa sitten kokemukset jakaa...\nEn luottaisi, kauppa on pari kuukautta vanha:\n==> Created on: 17-Apr-10 (tsekatkaa myös muut yhteystiedot tuolta.. )\nGooglelillakaan ei löydy oikein mitään. (Lafka on myös kiinalainen.)\nSpecial price only for you my friend:\n"Why The Prices are So Low?\nAll of our products come from original manufacture factory. And we sincerely wish to make long term cooperation business with you and make mutual benefit, so we make a lower price which have a little profit."\n"Paypal is only available for VIP MEMBER and Hongkong customers."\n==> Muu maksutapa = ei edes mahdollisuutta valittaa jos tuotetta ei tule tai ei kelpaa.\nMutta kyllä minunkin mielestä on hauska maksaa tuntemattomalle kiinalaisfirmalle kieli pitkänä vajaa tuhannen euroa?\nMissä päin Kiinaa New York sijaitsee?\nNäyttäsi olevan Canonin EOS 40D:llä ja EOS 50D:llä sama hinta. Kyllä vähän oudolta vaikuttaa.\nJos haluatte päästä tonnista eroon niin helpommalla pääsette kun annatte sen minulle, ei tarvi jännittää paketin saapumista\nMielenkiintoista... Taitaa mennä rahat "hyväntekeväisyyteen" jos tuolta uskaltaa tilata\nParas taitaa olla kun ei tilaa tuolta mitään sen verta epäilyttävää toimintaa...\nJoo parikuukautta vanhassa kaupassa näyttää olevan uutena hyllyssä Sony A700 kameraa jota ei ole edes valmistettu reiluun vuoteen kun uudet mallit tuli markkinoille.\nKumma puoti kieltämättä\nCyberphotolla on myynnissä tuota Nikonin 80-400mm lasia hintaan 1531e\nTuolla kummajais kaupassa hintaa kokonaiset 618e :o\nSe on siis edullisempi kuin sigman 120-400mm ja reilusti edullisempi kuin sigman 150-500mm\nHarmi kun eivät myy sigmaa tuolla\nNo toisaalta jos ei kukaan tuolta ole mitään onnistuneesti tilannut,niin en kyllä välttämättä uskalla itsekkään :'(\nEikö se ole jo käynyt selville tässä ketjussa, että kyseessä on täysi huijaripuoti. Näitä huijarifirmoja on markkinoilla vaikka miten paljon. Helpoin tapa on tunnistaa ne kahdesta asiasta: 1) käsittämättömän halpa hintataso 2) mikään järjevä ja yleisesti käytetty maksutapa (esim. paypal) ei kelpaa.\nEikö se ole jo käynyt selville tässä ketjussa, että kyseessä on täysi huijaripuoti.\nMitä merkitystä? Silloin on ostettava, kun halvalla saa. Kyllä Sulo tietää...


Kuulakärkikynä Bic cristal korkilla 0,4 mm, musta netistä Kuulakärkikynä | Toimistotarvikkeet verkkokauppa Proficient\nKuulakärkikynä Bic cristal korkilla 0,4 mm, musta hinta 0,32€\nBic cristal kuulakärkikynä korkilla 0,4 mm, musta. Se on mainio toimistotuote, jonka verkkokauppatilauksen toimitus perille kestää 1-2 päivää. Bic cristal -kuulakärkikynän läpinäkyvästä rungosta näkee kätevästi jäljellä olevan musteen määrän. muste on arkistokelpoista (iso 12757-2). kynän riittoisalla musteella kirjoitat jopa 3000 m. medium-kärki: kuula 1,0 mm, viivan leveys 0,32 mm. 1 pkt (50 kynää) / 20 pkt\nTilaa 130043 Kuulakärkikynä nettikaupasta!\n837363 Kuulakärkikynä Bic cristal korkilla toimistoon ja työpaikalle


Filosofian opiskelu ja lukeminen\nKaksitoista oppituntia ja niiden verkkomateriaali eivät yksin riitä avaamaan porttia filosofian maailmaan. Filosofia ei myöskään tarkoita pelkästään elämän ilmiöiden ja filosofisten teemojen satunnaista tai edes viisasta mietiskelyä. Filosofian harjoittaminen vaatii vaivannäköä. Ja harjoittelua. On otettava selvää. On luettava, kuunneltava, kysyttävä ja uskallettava itse ottaa osaa keskusteluun.\nFilosofian lukemiseen tällä kurssilla riittää toki yksi oppikirja, vaikkakin suosittelen, että käytät useampaa teosta ja luet ehkä jonkin filosofin alkuperäistekstiä. Platonia voin suositella aloittelijallekin lämpimästi. Platonin tekstin äärellä voi ihmetellä sitä, miten tänään voimme kuulla ääniä yli 2300 vuoden takaa. Ja ne äänet puhuvat edelleen tärkeinä pitämistämme asioista. Filosofian peruskysymykset eivät ole muuttuneet mihinkään.\nKun luet vanhoja tekstejä, muista, että tänään tiedämme paljon enemmän. Muista myös, että maailmankuvamme on erilainen. Anakronismiksi nimitetään sitä erhettä, kun menneitä tekstejä tulkitaan tämän päivän viitekehyksessä. Esimerkiksi antiikin aikana kosmologinen järjestys ja syklinen aikakäsitys vaikuttivat voimakkaasti siihen, mitä pidettiin oikeudenmukaisena ja hyvänä. Historian opiskelu auttaa ymmärtämään filosofiaa ja sitä, miksi juuri tietyt ongelmat ovat olleet tiettyinä aikoina keskeisiä.\nJos sinun opiskeluasi motivoi hyötyajattelu, voin vakuuttaa, että filosofinen vaivannäkö palkitaan. Filosofian osa-alueista esimerkiksi logiikka, tieto-oppi ja tieteenfilosofia hyödyttävät jokaista rationaalista ja luonnontieteistä kiinnostunutta ihmistä. Jos taas viehätyt humanistisista, yleisinhimillistä tai uskonnollisista ajatuksista, filosofialla on antia sinulle. Esimerkiksi yhteiskuntafilosofia, etiikka, estetiikka ja metafysiikka ruokkivat syvällisen ajattelijan tajuntaa.